title: Arja Karhuvaara

text: Eduskunnassa ollessaan Karhuvaara teki muutamia kirjallisia kysymyksiä Suomenlinnaan liittyen pitäen muun muassa Suomenlinnan lautan maksullisuutta yhdenvertaisuutta loukkaavana. Helsingin joukkoliikenneviranomaisen hoitamalla lautalla tarvitaan tavanomainen joukkoliikenteen lippu, samalla kun valtion yhteysalukset ovat asukkaille maksuttomia.


title: Palvelija

text: Palvelija on isäntäänsä tai emäntäänsä palveleva taloustyöntekijä. Naispuolinen palvelija on piika. Palvelijaa voidaan sanoa myös palkkalaiseksi, palkolliseksi tai palkalliseksi.


title: Palvelija

text: Toisin kuin palvelukseen pakotettu orja, palvelijat saavat palkkaa ja nykyaikaisten työehtojen voimaan tulon jälkeen myös etuuksia, kuten vapaapäiviä ja työeläkkeen. Työväestön tulotason ja etuuksien paranemisen ja toisaalta kotitaloustöissä auttavien laitteiden kuten pesukoneiden yleistymisen myötä palvelustyön suhteellinen hinta on noussut useimmissa länsimaissa niin paljon, että palvelijat ovat nykyisin harvinaisia. Silti monissa alhaisten työvoimakustannusten maissa palvelijoita edelleen käytetään yleisesti yläluokan parissa.


title: Palvelija

text: Aikaisemmin länsimaissa kartanot ja muut varakkaat kotitaloudet saattoivat työllistää suuria määriä palvelijoita, joiden tehtävä oli palvella isäntäperheensä jäseniä. Teollistumisen myötä syntyi kaupunkeihin nykyaikaisen keskiluokan edeltäjä, joka oli paljon nykyistä kapeampi yhteiskuntaluokka. Vielä 1950-luvulla keskiluokkaiset koditkin saattoivat pitää yhtä palvelijaa, jota kutsuttiin kotiapulaiseksi.


title: Palvelija

text: Nykyaikana yhden perheen palvelemiseen keskittyneet palvelijat ovat jääneet länsimaissa harvinaisuuksiksi, mutta yksittäisiä kotitaloustöitä suorittamaan saatetaan palkata ammattilaisia, esimerkiksi siivoojia. Lisäksi au pairit tekevät monia palvelijoille tyypillisiä tehtäviä.


title: Dafnín luostari

text:
Dafnín luostari (; myös "Dafnen luostari") on ortodoksinen luostari Kreikassa. Se sijaitsee Chaïdárin kunnassa lähellä Ateenaa noin puolimatkassa antiikin ajan Pyhällä tiellä Eleusiihin. Luostari on listattu Unescon maailmanperintöluettelon kohteeksi yhdessä Ósios Loukáksen ja Néa Monín luostarien kanssa.
Ensimmäinen luostari rakennettiin Dafníin eli Dafneen 500-luvulla goottien hyökkäyksessä vuonna 396 tuhoutuneen Apollonille pyhitetyn temppelin paikalle. Se käytti temppelin joonialaisia pylväitä pylväskäytävässään. Näistä on jäljellä enää yksi, sillä loput siirrettiin Lontooseen 1800-luvulla. Ensimmäinen luostari hylättiin slaavilaisvalloitusten aikaan 600- ja 700-luvuilla. Yhteys Apolloniin selittää myös paikan ja luostarin nimen, sillä laakeripuu ("dafne") oli pyhitetty kyseiselle jumalalle.


title: Dafnín luostari

text: Nykyinen luostari rakennettiin 1000-luvulla (noin vuonna 1080) ja se edustaa bysanttilaista arkkitehtuuria. Luostarissa on loistavasti säilyneitä mosaiikkeja Komnenosten suvun hallintoajalta. Mosaiikit esittävät kohtauksia Kristuksen ja Neitsyt Marian elämästä. Lisäksi monet yksittäiset mosaiikit kuvaavat arkkienkeleitä, profeettoja, pyhimyksiä, marttyyrejä ja piispoja.


title: Dafnín luostari

text: Ateenan herttua Otto de la Roche antoi luostarin sisterssiläisille ristiretkeläisten ryöstettyä sen vuonna 1205. Ranskalaiset munkit rakensivat muurin luostarin ympärille ja suorittivat useita muita muutoksia, ennen kuin osmanisulttaani Mehmed II:sen valtauksen jälkeen se palautettiin takaisin ortodoksiseksi seurakunnaksi. Tämän jälkeen luostari köyhtyi ja ränsistyi hiljalleen.


title: Dafnín luostari

text: Luostarialuetta on käytetty myös muihin tarkoituksiin: se toimi Kreikan vapaussodan aikana kasarmina sekä vuosina 1883–1885 mielisairaalana. Luostari vaurioitui pahoin vuosien 1889 ja 1897 maanjäristyksissä. Tämän jälkeen sitä on korjattu ja tuettu sekä mosaiikkeja entisöity ja puhdistettu. Tällä hetkellä luostari on suljettu yleisöltä, sillä se kärsi jälleen vuoden 1999 maanjäristyksessä.


title: Dafnín luostari

text: Dafnín luostari on ollut maailmanperintökohde vuodesta 1990.


title: Ydinkäyttöinen jäänmurtaja

text: Ydinkäyttöinen jäänmurtaja on laiva, joka on varta vasten tehty käytettäväksi jatkuvasti jääpeitteisillä merialueilla. Jäänmurtaja on laiva, joka kykenee liikkumaan jääpeitteisessä vesistössä murtaen jäätä vankalla teräskeulallaan. Ydinkäyttöiset jäänmurtajat ovat dieselkäyttöisiä murtajia paljon voimakkaampia, ja niitä on rakennettu erityisesti Venäjällä pääasiallisesti avustamaan merenkulkua Siperian pohjoispuolisilla arktisilla meriväylillä.


title: Ydinkäyttöinen jäänmurtaja

text: Talvella jään paksuus pohjoisilla laivareiteillä vaihtelee 1,2 metristä 2,0 metriin. Pohjoisen jäämeren keskiosissa jää on keskimäärin 2,5 metriä paksua. Ydinkäyttöiset jäänmurtajat voivat murtaa tätä jäätä 10 solmun (19 km/h) nopeudella. Avovedessä ydinkäyttöisten jäänmurtajien huippunopeus on niinkin suuri kuin 21 solmua (39 km/h).


title: Ydinkäyttöinen jäänmurtaja

text: Yleensä jäänmurtajat yrittävät kulkea sieltä missä on vähiten jäätä voidakseen edetä nopeammin ja varmistaakseen etteivät juutu jäähän, joka on liian paksua niiden murrettavaksi. Maalentokentiltä toimivat lentokoneet tarkkailivat ja kartoittivat jäätä 1970- ja 1980-luvuilla auttaakseen reitin suunnittelussa. Aikojen saatossa suurin osa tästä työstä on alettu tehdä satelliittien avulla, joskus jäänmurtajien kuljettamien helikopterien avulla.


title: Ydinkäyttöinen jäänmurtaja

text: Arktika-luokan ydinkäyttöisiä jäänmurtajia käytetään avustamaan rahtilaivoja ja muita aluksia pohjoisilla laivareiteillä. Pohjoisiin laivareitteihin luetaan Barentsinmeren itäosa, Karanmeri, Laptevinmeri ja Itä-Siperian meri Beringinsalmeen. Tärkeitä satamakaupunkeja pohjoisten laivareittien varrella ovat muun muassa Dikson, Tiksi ja Pevek.


title: Ydinkäyttöinen jäänmurtaja

text: Kaksi ydinkäyttöistä Taimyr-luokan jäänmurtajaa, (NS Vaigatš ja NS Taimyr) on rakennettu mataliin vesiin ja niitä käytetään tavallisesti Jenisein suulla Diksoniin asti. Siellä ne murtavat jäätä avustaen näin Igarkasta puutavaraa kuljettavia rahtilaivoja ja Norilsk-yhtiön malmeja ja metalleja Dudinkan satamakaupungista. Näitä ydinkäyttöisiä jäänmurtajia voidaan käyttää myös sammutusaluksina. Niiden nimessä oleva lyhenne NS tarkoittaa ydinkäyttöistä laivaa, englanniksi "nuclear ship".


title: Ydinkäyttöinen jäänmurtaja

text: Jäänmurtajia ovat käyttäneet myös muutamat tieteelliset retkikunnat arktisilla alueilla. NS Arktika oli maailman ensimmäinen pinta-alus, joka saavutti pohjoisnavan 17. elokuuta 1977. Vuodesta 1989 lähtien joitakin jäänmurtajia on käytetty arktisiin turistiristeilyihin.


title: Ydinkäyttöinen jäänmurtaja

text: Kaiken kaikkiaan Venäjällä on rakennettu kymmenen ydinkäyttöistä siviilialusta. Kaikki ydinkäyttöiset Arktika-luokan jäänmurtajat on rakennettu Amiraliteetin telakalla Pietarissa. NS Vaigatš ja NS Taimyr rakennettiin silloisella Wärtsilän Helsingin telakalla Suomessa, ja sitten kuljetettiin Venäjälle reaktorien ja kuljetuskoneiston asennustöitä varten.


title: Ydinkäyttöinen jäänmurtaja

text: NS Lenin oli vesillelaskettaessa sekä maailman ensimmäinen ydinkäyttöinen pinta-alus että ensimmäinen ydinkäyttöinen siviilialus. Lenin aloitti varsinaisen toiminnan 1959. Se koki kaksi ydinonnettomuutta, ensimmäisen 1965 ja toisen 1967. Toisessa onnettomuudessa yksi Leninin kolmesta OK-150 -reaktorista vaurioitui korjauskelvottomaksi. Kaikki kolme reaktoria poistettiin ja korvattiin kahdella OK-900 -reaktorilla; laiva palasi palveluskäyttöön 1970. Lenin poistettiin käytöstä marraskuussa 1989 ja siirrettiin telakalle Atomflotiin, joka on ydinkäyttöisten jäänmurtajien tukikohta Kuolanlahdella. Leninin muuttaminen museolaivaksi tapahtui 2005.


title: Ydinkäyttöinen jäänmurtaja

text: Arktika-luokan jäänmurtajat muodostavat pääosan Venäjän ydinkäyttöisten jäänmurtajien laivastosta; kuusi Venäjän kymmenestä ydinkäyttöisestä siviilialuksesta kuuluu tähän luokkaan. Koska niitä on rakennettu 30 vuoden ajanjakson aikana, luokan laivojen välillä on melkoisesti vaihtelua; siksi tekniset tiedot on ilmoitettu vaihteluvälinä. Yleisesti ottaen uudemmat laivat ovat suurempia, nopeampia ja tarvitsevat vähemmän miehistöä.


title: Ydinkäyttöinen jäänmurtaja

text: Tekniset tiedot:


title: Ydinkäyttöinen jäänmurtaja

text: Arktika-luokan jäänmurtajissa on kaksoisrunko, jonka uloimmat levyt ovat 48 mm paksuja jäätämurtavilla alueilla ja 25 mm paksuja muualla. Sisemmän ja uloimman rungon välissä on painolastivettä, jota voidaan siirtää laivan kallistamiseksi, jotta laivan jäissäkulku helpottuisi. Jäänmurtoa auttaa myös ilmapuhallusjärjestelmä, joka voi puhaltaa 24 kuutiometriä ilmaa sekunnissa suuttimistaan, jotka ovat 9 metriä veden pinnan alapuolella. Joissakin murtajissa on polymeeripäällysteinen runko kitkan pienentämiseksi. Arktika-luokan laiva voi murtaa jäätä kulkien joko eteenpäin tai taaksepäin. Näiden laivojen pitää liikkua kylmissä vesissä järjestääkseen reaktoreidensa jäähdytyksen. Tämän vuoksi ne eivät voi kulkea eteläiselle pallonpuoliskolle, koska joutuisivat tropiikin lämpimille vesille. Vaikka laivoissa on kaksi reaktoria, niin tavallisesti vain toinen tuottaa tehoa toisen ollessa varalla.


title: Ydinkäyttöinen jäänmurtaja

text: Murtajilla on yksi tai kaksi helikopteria ja useita veneitä. Radio- ja satelliittiviestintäjärjestelmä sisältää suunnistus-, puhelin-, fax- ja sähköpostilaitteet.


title: Ydinkäyttöinen jäänmurtaja

text: Tätä nykyä useimmissa venäläisissä ydinkäyttöisissä jäänmurtajissa on uima-allas, sauna, elokuvateatteri ja kuntosali. Laivojen ravintoloissa on baari ja mahdollisuus eläviin musiikkiesityksiin. Joissakin laivoissa on kirjasto ja ainakin yhdessä on lentopallokenttä.


title: Ydinkäyttöinen jäänmurtaja

text: NS Arktika ja NS Sibir ("Siperia") eivät ole nykyään käytössä, mutta kuuluvat Atomflotille odottaen laajaa korjausta. Muun muassa ydinreaktorit ja turbogeneraattorit kaipaavat parantamista, koska ne eivät täytä turvallisuusmääräyksiä, joita on asetettu uudemmille ydinkäyttöisille jäänmurtajille. Arktikan reaktorit ovat käyneet yli 150 000 tuntia ja nyt tehdään tutkimuksia, jotta voidaan ratkaista voidaanko ne korjata tuottamaan tehoa vielä 25 000–50 000 käyttötunniksi.


title: Ydinkäyttöinen jäänmurtaja

text: Tuskin NS Arktika sen paremmin kuin NS Sibirkään enää koskaan palaavat käyttöön korkeiden käyttökulujen vuoksi. Ellei arktisten alueiden liikennemäärissä tapahdu merkittävää kasvua, ei ole kannattavaa käyttää kaikkia kuutta Arktika-luokan jäänmurtajaa. Odotettavissa on, että vanhimmat murtajat poistetaan ensimmäisinä käytöstä.


title: Ydinkäyttöinen jäänmurtaja

text: NS Rossijalla ("Venäjä") on kaksi helikopteria. Sitä käytettiin kuljettamaan 40 länsi-saksalaisen muodostama tutkimusretkikunta pohjoisnavalle kesällä 1990. Se oli ensimmäinen ei-kommunistinen matka ydinkäyttöisellä jäänmurtajalla. Rossija oli korjattavana joulukuussa 2004.


title: Ydinkäyttöinen jäänmurtaja

text: NS Sovetski Sojuz ("Neuvostoliitto") juuttui jäihin kolmeksi päiväksi vuonna 1998. Vuonna 2004 se oli yksi kolmesta jäänmurtajasta, joita käytettiin arktisiin jäätutkimuksiin ilmastonmuutoksen ja maapallon lämpenemisen selvittämiseksi. Yksi turistimatkatoimisto listaa sen yhtenä mahdollisena laivana käytettäväksi pohjoisnaparisteilyihin.


title: Ydinkäyttöinen jäänmurtaja

text: NS Jamalia käytetään pääasiassa turistien ja tiedemiesten kuljettamiseen. Siinä on 50 matkustajahyttiä, ja se kuljettaa yhtä helikopteria. Miehistöä on 150 henkeä, mukaan lukien 50 insinööriä ja päällystöön kuuluvaa. Jamal oli 12. pinta-alus, joka saavutti pohjoisnavan.


title: Ydinkäyttöinen jäänmurtaja

text: NS 50 Let Pobedy on viimeisin Arktika-luokan laiva. Se laskettiin vesille pietarilaiselta telakalta 29. joulukuuta 1993 NS Ural -nimisenä ja luovutettiin Muurmanskiin 1994. Myöhemmin se sai uuden nimen ja se oli viimeistelemättömänä poissa käytöstä rahoitusvaikeuksien vuoksi vuoteen 2006. Miehistön normaaliksi lukumääräksi arvellaan 138. Aluksella on jätteenkäsittelymoduuli, joka pidentää runkoa ja vie 9 metriä laivan 159 metrin pituudesta. Siksi murtaja on Arktika-luokan suurin ja samalla maailman suurin ydinkäyttöinen jäänmurtaja. 50 vuotta voitosta kuljettaa mukanaan kahta Ka-32 -helikopteria.


title: Ydinkäyttöinen jäänmurtaja

text: Taimyr ja Vaigatš rakennettiin Suomessa Wärtsilän Helsingin Telakalla, jonka jälkeen niihin asennettiin ydinreaktorit Neuvostoliitossa leningradilaistelakalla.


title: Ydinkäyttöinen jäänmurtaja

text: Taimyr-luokan tekniset tiedot


title: Ydinkäyttöinen jäänmurtaja

text: Keulan laitalevyt ovat 32 mm paksuja. Joulukuussa 2004 molemmat alukset olivat menossa korjattaviksi.


title: Ydinkäyttöinen jäänmurtaja

text: Tukilaivasto käsittää uutta ja käytettyä polttoainetta kuljettavat Imandra- ja Lotta-laivat. Volodarsky-laivaa käytetään kiinteän radioaktiivisen jätteen varastona; se voi varastoida sitä 300 kuutiometriä. Serebryanka-laiva on säiliöalus, jota käytetään nestemäisen radioaktiivisen jätteen varastona, johon mahtuu 1 000 kuutiometriä jätettä. Rosta-1 -venettä käytetään säteilyn tarkkailuun ja valvontaan sekä työntekijöiden puhtauden valvontaan.


title: Ydinkäyttöinen jäänmurtaja

text: Kolmas polttoainetta kuljettava alus on Lepse, joka on täytetty käytetyillä ydinpolttoainesauvoilla, joista monet ovat vaurioituneet ja ovat siksi vaikeita käsitellä. Laivalla olevan materiaalin lisäksi laiva itsessään on voimakkaasti saastunut. Se muodostaakin yhden maailman vaikeimmista ja mahdollisesti vaarallisimmista ydinjätteen hävitysongelmista. Laivalle sattuva onnettomuus vapauttaisi enemmän radioaktiivista säteilyä kuin Tšernobylin ydinvoimalaonnettomuus ja vielä Murmaskin läheisyydessä. Pieni henkilökunta valvoo laivaa tukikohdassa sillä aikaa kun Venäjä yrittää kerätä rahaa ja suorittaa tutkimuksia, joita tarvitaan sen turvalliseksi hävittämiseksi.


title: Ydinkäyttöinen jäänmurtaja

text: Kaiken kaikkiaan 2 000 henkilöä työskentelee jäänmurtajilla, ydinkäyttöisellä konttialuksella sekä huolto- ja varastolaivoilla sijoituspaikkanaan Atomflot-satama. Ydinkäyttöisten siviililaivojen miehistöt saavat erityisopetusta Pietarissa Makarov-opistossa.


title: Ydinkäyttöinen jäänmurtaja

text: Vuodesta 1989 ydinkäyttöisiä jäänmurtajia on käytetty myös turistien kuljettamiseen pohjoisnavalle. Jokainen osallistuja maksaa kolmen viikon matkastaan 25 000 Yhdysvaltain dollaria. NS Sibiriä käytettiin kahdella ensimmäisellä risteilyllä 1989 ja 1990. Vuosina 1991 ja 1992 turistimatkan pohjoisnavalle otti tehtäväkseen NS Sovetski Sojuz. Kesän 1993 aikana NS Jamal teki kolme turistiretkeä arktisille alueille. NS Jamalilla on erilliset majoitustilat turisteille. NS 50 vuotta voitosta -murtajalla on majoituskansi, joka on tehty turistien toiveiden mukaiseksi.


title: Krafft

text: Lantmännen Krafft Ab on ruotsalainen Lantmännen-konsernin tytäryhtiö, joka on keskittynyt hevosen rehujen tuotekehitykseen, myyntiin ja markkinointiin. Yrityksen tuotemerkki on Krafft.


title: Krafft

text: Rehuvalikoima sisältää lukuisia erityistarpeisiin soveltuvia täys- ja täydennysrehuja sekä lisäravinteita.


title: Krafft

text: Yrityksen pääkonttori on Falkenbergissa. Lantmännenin osana yrityksellä on pääsy konsernin tietämykseen ja valmistusresursseihin. Krafft-tuotteiden markkinaosuus Ruotsissa on 70 % alallaan. Lantmännen KRAFFT AB:n palveluksessa työskentelee 25 henkilöä ja sen liikevaihto oli noin 21 miljoonaa euroa.


title: Yuga

text: Yugat ovat hindufilosofiassa tunnettuja toistuvia ajanjaksoja: Satya Yuga (tai Krita Yuga), Treta Yuga, Dvapara Yuga ja Kali Yuga. Ajanjaksot toistuvat tässä järjestyksessä loputtomiin. Uskotaan, että Kali Yugan päätyttyä palataan takaisin Satya Yugaan, tai että järjestys toistuu käänteisenä. Yugat ovat osa suurempaa ajanjaksoa, kalpaa. Satya Yugan katsotaan olevan näistä onnellisin aika, ja Kali Yugaa kohti mentäessä ihmisten elinikä lyhenee ja moraali rappeutuu. Perinteisesti Yugien keston katsotaan olevan:Toisenlaisen näkemyksen asiaan on tuonut intialainen "Swami Sri Yukteswar Giri". Kirjassaan "The Holy Science" Sri Yukteswar selittää että Satya Yugan laskeva vaihe kestää 4800 vuotta, Treta Yugan 3600 vuotta, Dwapara Yugan 2400 vuotta ja Kali Yugan 1200 vuotta. Sitten alkaa Kali Yugan nouseva kausi joka kestää myös 1200 vuotta jne. Sri Yukteswarin mukaan Kali Yugan nouseva kausi alkoi syyskuussa vuonna 499, ja olemme olleet vuodesta 1699 Dwapara Yugan nousevassa vaiheessa.


title: Ahveniston helikopterionnettomuus

text: Ahveniston helikopterionnettomuus tapahtui 6. toukokuuta 1984 Hämeenlinnassa Ahveniston moottoriradalla pidetyn Hämeenlinna Race -rata-autokilpailun yhteydessä, ja siinä kuoli viisi ja loukkaantui 26 henkilöä.


title: Ahveniston helikopterionnettomuus

text: Yleisölennätyksiä tehnyt Agusta-Bell 47J-2A -helikopteri oli laskeutumassa ensimmäiseltä lennoltaan, kun lentäjä menetti kopterin hallinnan, ja kopteri pyöri alas katsojia täynnä olevaa rinnettä ja syttyi tuleen. Helikopterin neljästä matkustajasta yksi kuoli, mutta muut kolme sekä koneen ohjaaja selvisivät pahoin palovammoin. Rinteessä olleista katsojista neljä sai kuolettavan osuman alas kierivän helikopterin roottorin lavoista, ja 22 katsojaa sai palo- tai iskuvammoja.


title: Ahveniston helikopterionnettomuus

text: Tutkijalautakunta piti onnettomuuden syynä myötätuuleen ja sopimattomalle laskeutumispaikalle tehtyä laskuyritystä, jolloin lentäjä menetti helikopterin suuntaohjattavuuden. Onnettomuuteen myötävaikuttivat myös olosuhteisiin nähden suuri lentomassa sekä ohjaajan vähäinen kokemus helikoptereista ja kyseisestä vaikeasti lennettävästä konetyypistä erityisesti.


title: Johanna Ojala-Niemelä

text: Johanna Katriina Ojala-Niemelä (o.s. Ojala, s. 1. lokakuuta 1974 Muonio) on SDP:n kansanedustaja. Ojala-Niemelä valittiin eduskuntaan vuoden 2007 eduskuntavaaleissa, joissa hän sai yhteensä 6 252 ääntä. Vuoden 2011 eduskuntavaaleissa hänet valittiin toiselle kaudelle 7 052 äänellä ja vuonna 2015 kolmannelle kaudelle 6 248 äänellä. Koulutukseltaan Ojala-Niemelä on oikeustieteen kandidaatti, arvoltaan varatuomari. Ojala-Niemelä on eduskunnan lakivaliokunnan jäsen (2011–), perustuslakivaliokunnan varajäsen (2011–) ja talousvaliokunnan varajäsen (2015–).


title: Johanna Ojala-Niemelä

text: Aikaisemmin Johanna Ojala-Niemelä on ollut muun muassa kansanedustajien Johannes Koskisen ja Leena Luhtasen erityisavustaja sekä vuodesta 1997 alkaen Rovaniemen kaupunginvaltuuston jäsen.


title: Johanna Ojala-Niemelä

text: Hän on naimisissa Esa Niemelän kanssa ja heillä on kaksi lasta.


title: Jasmine Byrne

text: Jasmine Byrne (oikealta nimeltään Mary Sanchez, s. 23. tammikuuta 1985 Riverside, Kalifornia) on yhdysvaltalainen pornonäyttelijä ja malli.


title: Jasmine Byrne

text: Byrne syntyi Kaliforniassa yhdeksi perheensä yhdeksästä lapsesta. High school -aikanaan hän harrasti useita urheilulajeja. Teini-ikäisenä hän toimi muun muassa myyjänä vaatekaupassa.


title: Jasmine Byrne

text: Byrne aloitti uransa aikuisviihdealalla vuonna 2004. Hänen ensimmäinen elokuvansa oli "Young Tight Latinas 6", ja nyt elokuvia on yhteensä satoja. Byrne nähtiin helmikuussa 2005 Howard Stern -show'ssa.


title: Jasmine Byrne

text: Mallin ja aikuisviihdenäyttelijättären töidensä lisäksi Byrne on kirjoittanut sanoituksia musiikkikappaleisiin.


title: Janne Kivivuori

text: Janne Kivivuori (s. 1967) on Helsingin yliopiston kriminologian professori ja Helsingin yliopiston yhteydessä toimivan Kriminologian ja oikeuspolitiikan instituutin kriminologisen yksikön esimies. Hän on myös sosiologian ja kriminologian historian dosentti Oulun yliopistossa aate- ja oppihistorian oppiaineessa. Lisäksi hän on toiminut oikeusministeriön Rikoksentorjuntaneuvoston tutkimusjaoston puheenjohtajana. Kivivuori väitteli valtiotieteiden tohtoriksi vuonna 1994 Helsingin yliopistosta sosiologian alalta.


title: Janne Kivivuori

text: Kivivuoren keskeisiä tutkimusalueita ovat rikollisuuden tutkimusmenetelmät sekä kriminologian teoria ja historia. Kivivuori on kehittänyt tai ollut mukana kehittämässä suomalaisia kokonaisrikollisuuden seurantajärjestelmiä, joita ovat esimerkiksi Nuorisorikollisuuskysely (1995–) Henkirikollisuuden seurantajärjestelmä (2002–), Yritysuhritutkimus (2010–) ja Kansallinen rikosuhritutkimus (2012–). Hän on lisäksi osallistunut kansainvälisten rikollisuusosoittimien rakentamiseen (International Self-Report Delinquency Study, European Homicide Monitor). Kriminologian historian saralla Kivivuori on tutkinut rikollisuuden empiirisen mittaamisen kehitystä ja sen vaikutusta tutkimusalan teoriaperustaan sekä Veli Verkon (1893–1955) työtä suomalaisen kriminologian perustajana.


title: Janne Kivivuori

text: Kivivuoren tutkimuksia on julkaistu lukuisissa kansainvälisissä tiedelehdissä kuten Acta Sociologica, British Journal of Criminology, Crime and Justice"," European Journal of Criminology, Journal of Experimental Criminology, Journal of Scandinavian Studies in Criminology and Crime Prevention ja Scandinavian Journal of History. Hän on julkaissut myös kriminologian alaan kuuluvia monografioita, kuten Discovery of Hidden Crime (2011), Rikollisuuden syyt (2013) ja Kriminologia – Rikollisuus ja kontrolli muuttuvassa yhteiskunnassa (2018).


title: Janne Kivivuori

text: Kriminologisen tutkimustyönsä lisäksi Kivivuori on julkaissut teoksia, jotka käsittelevät yhteiskunnan, kulttuurin ja käyttäytymisen normatiivisen sääntelyn psykologisoitumista eli psykokulttuuria ("Psykokulttuuri" 1992, "Psykopolitiikka" 1996 ja "Psykokirkko" 1999). Hän on tarkastellut myös tiedon asemaa ja tietoon kohdistetutta arvostelua (esim. "Paha tieto" 2003).


title: Työväen Musiikkitapahtuma

text: Työväen Musiikkitapahtuma on vuosittain heinäkuun viimeisellä viikolla Valkeakoskella järjestettävä monitaidefestivaali. Festivaalin ohjelmistossa on muun muassa sekä tähtiartisteja että mielenkiintoisia uutuuksia, näyttelyitä, lasten- ja nuorten ohjelmaa, yöyhteislauluja, lavatansseja ja työväenmusiikin helmiä. Tapahtuma on järjestetty ensimmäisen kerran vuonna 1972. Festivaalin järjestää Työväen Musiikkitapahtuma ry, jonka toimintaan kuuluvat myös mm. Kirjaslammen tanssilava, Kirjazz-tapahtuma sekä Kulttuuripaja Jylhävaara. Työväen Musiikkitapahtuma on osa Finland Festivalsia sekä Pirkanmaan Festivaaleja.


title: Työväen Musiikkitapahtuma

text: Viime vuosien aikana festivaalin kesto on vakiintunut nelipäiväiseksi ja kesästä 2010 asti tapahtuma on järjestetty UPM:n Tervasaaren tehtaan ja Myllysaaren museon piha-alueilla. Toiminnassa oleva teollisuuslaitos ja toisaalta historiallinen museomiljöö antavat tapahtumalle ainutlaatuiset puitteet, josta tapahtumakävijät ovat antaneet paljon kiitosta. Vuonna 2012 tapahtumassa vieraili ennätykselliset 42 000 kävijää.


title: Työväen Musiikkitapahtuma

text: Työväen Musiikkitapahtuma sai alkunsa vuonna 1972, jolloin 1960-luvun lopun yhteiskunnalliset komplikaatiot olivat tasaantuneet. Työväenliikkeessä oli paljon opintotoimintaa, jonka rinnalle kaivattiin keveämpää tekemistä. Tämä loi antoisan maaperän tapahtumalle, joka antoi esiintymismahdollisuuden yksilöille ja ryhmille. Työväen Musiikkitapahtuman käynnisti Työväen Sivistysliiton Etelä-Hämeen piirijärjestö. Vaikka suunnitteluvaiheessa tapahtumaa ajateltiinkin kierrättää ympäri Suomea, Valkeakoskesta tuli tapahtuman kotipaikka, koska paikkakunnalla oli ja on vahva työväenliikkeen perinne. Työväen Musiikkitapahtumasta on vuosien varrella kasvanut moderni festivaali, joka ei ole kadottanut omaleimaisuuttaan. Tästä esimerkkinä mainittakoon perinteiset yöyhteislaulut, festivaalin aatteellinen ohjelmisto ja toiminta sekä työväen- ja rauhanlaulujen karaoke.


title: Mary Ann Nichols

text: Mary Ann "Polly" Nichols, o.s. Walker (26. elokuuta 1845 – 31. elokuuta 1888) oli sarjamurhaaja Viiltäjä-Jackin ensimmäinen uhri.


title: Mary Ann Nichols

text: Nichols syntyi Britanniassa ja meni 16. tammikuuta 1864 naimisiin William Nicholsin kanssa. Pari sai viisi lasta, mutta liitto päättyi avioeroon vuonna 1880.


title: Mary Ann Nichols

text: Nichols oli isänsä ja muiden hänet tunteneiden henkilöiden mukaan alkoholiongelmainen. Hän ajautui köyhyyteen ja prostituutioon, ja elokuun viimeisenä aamuna 1888 hänet löydettiin surmattuna.


title: Mary Ann Nichols

text: Nichols haudattiin 6. syyskuuta 1888. "Viiltäjä-Jackina" tunnetun murhaajan henkilöllisyys ei koskaan selvinnyt.


title: Ilmatorjuntamuseo

text: Ilmatorjuntamuseo on Suomen toiseksi vanhin aselajimuseo Pioneerimuseon jälkeen. Se sijaitsee Helsingin ilmatorjuntarykmentin entisen varuskunnan vieressä Tuusulan Hyrylässä. Näyttelyissä on ilmatorjunta-aseita 1900-luvun alkupuolen yhteen liitetyistä ilmatorjuntakonekivääreistä edelliseen ilmatorjuntaohjusjärjestelmään. Museossa on myös maailman ensimmäinen ilmatorjuntapanssarivaunu.


title: Ilmatorjuntamuseo

text: Museo on perustettu vuonna 1967, ja se avattiin vuonna 1969. Se pyörii vapaaehtoisvoimin. Sen on arveltu olevan koko maailman monipuolisin ilmatrjuntamuseo, ennen kaikkea siksi, että talvisodan aikana Suomen armeijassa käytettiin kaikenlaista kalustoa mistä sitä vain saatiin.


title: Ilmatorjuntamuseo

text: Museossa voi katsella videoesitystä Helsingin suurpommituksista helmikuussa 1944.


title: Ilmatorjuntamuseo

text: Vuonna 2010 museossa kävi yli 11 000 vierasta.


title: Pariisin lentoasema

text: Pariisin lentoasema voi tarkoittaa seuraavia lentoasemia:


title: White Noise (elokuva)

text: White Noise on vuonna 2005 ensi-iltansa saanut jännityselokuva. Elokuva käsittelee paranormaalia ilmiötä, EVP:tä. Elokuvan on ohjannut Geoffrey Sax.


title: White Noise (elokuva)

text: Elokuvalle on tehty vuonna 2007 jatko-osa; "".


title: White Noise (elokuva)

text: Elokuva kertoo Jonathan Riversistä, jonka vaimo kuolee auto-onnettomuudessa. Pian kuoleman jälkeen Jonathan tutustuu Raymondiin, joka tutkii EVP-ilmiötä. Tämän avulla Jonathan pääsee kommunikoimaan vaimonsa kanssa, mutta pian televisiossa alkaa näkyä muitakin kuin hänen vaimonsa. Onko EVP sittenkään niin turvallista?


title: Ruskohyeena

text: Ruskohyeena eli vaippahyeena ("Hyaena brunnea", joskus myös "Parahyaena brunnea") on eteläisessä Afrikassa elävä hyeenalaji.


title: Ruskohyeena

text: Ruskohyeenalla on kaikista hyeenalajeista tummin turkki. Ruskohyeena kasvaa 1,3 metriä pitkäksi ja painaa 38–47 kg.


title: Ruskohyeena

text: Ruskohyeenaa tavataan eteläisessä Afrikassa.


title: Ruskohyeena

text: Ruskohyeena on pääasiassa raadonsyöjä. Ne saalistavat itse harvoin.


title: Dervish

text: Dervish on Sligosta kotoisin oleva vuonna 1989 perustettu irlantilainen kansanmusiikkiyhtye. Marraskuun 14. päivä 2006 Irlannin kansallinen yleisradio RTÉ ilmoitti, että Dervish edustaa Irlantia vuoden 2007 Eurovision laulukilpailussa Helsingissä. Yhtye jäi kuitenkin loppukilpailun viimeiseksi.


title: Dervish

text: Yhtye on myös vieraillut useasti Suomessa, viimeksi vuonna 2007.


title: Erityinen oikeuspaikka

text: Erityinen oikeuspaikka () merkitsee oikeutta saada asiansa käsitellyksi sellaisessa oikeusistuimessa, joka ei yleensä käsittele ensimmäisenä asteena kyseisiä juttuja.


title: Erityinen oikeuspaikka

text: Suomessa erityinen oikeuspaikka on säädetty ainoastaan korkeimpien virkamiesten tekemille rikoksille. Tuomioistuinten jäsenten tekemät virkarikokset käsitellään säännönmukaisesti ylemmässä oikeusasteessa. Vähintään majurin arvoisen sotilaan tekemä sotilasrikos käsitellään ensimmäisenä asteena hovioikeudessa. Ministereiden, tasavallan presidentin, oikeuskanslerin, eduskunnan oikeusasiamiehen sekä korkeimpien oikeuksien jäsenten virkarikokset käsitellään valtakunnanoikeudessa. Lisäksi kaikki maanpetos- ja valtiopetosrikokset käsitellään ensimmäisenä asteena hovioikeudessa.


title: Erityinen oikeuspaikka

text: Nykyään erityisen oikeuspaikan tarkoituksena on lähinnä varmistaa, että alemmassa oikeudessa tehty virkarikosta ei käsitellä tässä oikeusistuimessa. Kaikkein ylimpien virkamiesten rikokset ovat kuitenkin luonteeltaan poliittisia, minkä vuoksi heidän virkarikoksensa käsitellään valtakunnanoikeudessa. Ennen vuotta 2000 erityisen oikeuspaikan käyttö oli laajempaa. Eri laeissa ja asetuksissa säädettiin lukuisien eri virastojen korkeimpaan johtoon kuuluvien virkamiesten virkarikossyytteiden käsittelypaikaksi hovioikeus. Kyse oli sääty-yhteiskunnan jäänteestä, jonka mukaan kunkin henkilön oli jouduttava vertaistensa tuomittavaksi. Koska yleisessä alioikeudessa istuivat maaseudulla lautamiehinä talonpojat ja kaupungeissa raatimiehinä porvarit, oli aatelisten jouduttava aatelisista koostuvan hovioikeuden tuomittavaksi. Rikosasioiden lisäksi myös aatelisten siviilijutut käsiteltiin aina hovioikeudessa. Vastaavasti myös yliopiston professorien, ylioppilaiden ja työntekijöiden siviili- ja rikosjutut tutkittiin ensimmäisenä asteena yliopiston konsistorissa.


title: Erityinen oikeuspaikka

text: Vaikka aateliston erioikeus saada asiansa käsiteltäväksi ensimmäisenä asteena hovioikeudessa poistettiinkin jo 1800-luvun puolessavälissä, ajatus korkeimmille virkamiehille kuuluvasta erityisestä oikeuspaikasta eli pitkälle sotien jälkeiseen asti. Suurin osa tätä koskevista säännöksistä kumottiin vasta vuoden 2001 alusta hovioikeuslain uudistuksella.


title: Keijo Räikkönen

text: Keijo Räikkönen (s. 1945) on suomalainen folkmuusikko ja liikejuristi. Räikkönen toimi 1960- ja 70-luvuilla lukuisissa yhtyeissä, muun muassa Hootenanny Triossa ja Four Herringseissä. Räikkönen kirjoitti folk-yhtye The Kingston Trion lauluun "Early in the Morning" (Randy Starr/Dick Wolf) uudet sanat, ja tästä Esplanadista tuli niin suosittu, että sitä on kutsuttu suomalaisen hyvinvointivaltion tunnuslauluksi. Räikkönen esiintyi myös salanimellä Sergei, jolla hän esitti muun muassa laulun Pikku sotilaat. 1970-luvulla Räikkönen suoritti pikavauhtia kahden alan loppututkinnon ja siirtyi liikejuridiikkaan ja työskenteli muun muassa Japanissa. Hän osallistui myös Suomen EU-neuvotteluihin aktiivisesti.


title: Keijo Räikkönen

text: Nyttemmin Räikkönen on Luostarinen-Mettälä-Räikkönen (LMR) -nimisen asianajotoimiston senioripartneri. Hän kuuluu Suomen talouden kummisetiin, jonka periaatteena on, että mitään alle 20 % tuotto-odotuksella varmistettua liiketointa ei edes kannata lähestyä. Silti hänellä on vielä jäljellä vanha kaveripiirinsä muun muassa Munkkiniemen yhteiskoulusta ( Jukka Karhunen, J P Roos, Ilkka Hyppönen, Henry Ehrstedt) sekä laaja kokoelma muusikkoystäviä. Hän on myös Pop Jazz Konservatorion Säätiön Valtuuskunnan kantavia voimia.


title: Nokia N71

text: Nokia N71 on Nokian valmistama 3G-verkkoja tukeva älypuhelin, joka julkaistiin vuonna 2006.


title: Nasta

text: Nasta on joko kiinnitekappale tai liukueste esimerkiksi auton talvirenkaissa. Myös mikropiirien pinnejä kutsutaan joskus nastoiksi.


title: Nasta

text: Kiinnityskäyttöön tarkoitettu nasta on valmistettu useimmiten teräksestä. Nastassa on lyhyt piikki, jonka kärki on terävä. Suomalaissa painonastoissa on yleensä litteä pää, josta nastan voi painaa paikalleen peukalolla. Amerikkalaistyyppisissä nastoissa on muovinen pää, josta saa käsillä otteen. Nastoilla voidaan kiinnittää esimerkiksi lappuja tai julisteita pehmeäpintaiselle seinälle tai ilmoitustaululle.


title: Nasta

text: Erityisissä nastarenkaissa on nastoja renkaan kehällä yleensä useammassa rivissä rinnakkain. Nastarenkaat ovat nykytietämyksen mukaan tehokkain keino estää auton tahaton liukuminen jäisellä pinnalla. Nastarenkaiden käyttö aiheuttaa tiestössä kulumista ja tiestä sekä nastoista itsestään muodostuvia hiukkasia. Nämä haittatekijät on yleensä katsottu pienemmäksi kuin vahingot onnettomuuksista, joita todennäköisesti koituisi ilman nastoja ajettaessa. Teiden kuluminen nastojen vaikutuksesta on nykyään huomattavasti vähäisempää kuin 1980-luvulla, tämä johtuu nastojen painon rajoittamisesta enintään 1,1 grammaan aiemman 1,8 sijasta. Lisäksi nastojen määrää renkaassa on vähennetty, samoin kuin niiden kokoa pienennetty.


title: Nokia N76

text: Nokia N76 on Nokian valmistama älypuhelin. Se esiteltiin Las Vegasissa CES messuilla tammikuussa 2007 ja se suunniteltiin julkaistavaksi vuoden 2007 ensimmäisellä neljänneksellä.


title: Lovers

text: Lovers on Hanna Pakarisen kolmas albumi, joka julkaistiin 14. helmikuuta 2007. "Lovers" oli Suomen virallisella albumilistalla parhaimmillaan sijalla kolme ja se pysyi top 40:ssä yhteensä 24 viikkoa. Albumin ensimmäisenä singlenä julkaistiin kappale "Go Go", jolle on tehty musiikkivideo. "Go Go" oli ainoastaan digimyyntiin tarkoitettu single. Albumi on myynyt tähän mennessä Suomessa vajaat 16 000 kappaletta ja täten kultaa.


title: Lovers

text: Albumilla on Pakarisen euroviisuedustuskappale "Leave Me Alone", joka on julkaistu singlenä. Kappaleelle on tehty myös musiikkivideo. Singlen B-puolena on "Tell Me What to Do", joka oli hänen toinen euroviisuedustuskappale-ehdokkaansa.


title: Lovers

text: Albumista julkaistiin 23. toukokuuta 2007 kansainvälinen versio, joka sisältää bonuskappaleina "Stronger Without You" (alun perin albumilta "Stronger") ja "Love Is Like a Song" (alun perin albumilta "When I Become Me").


title: Lovers

text: Kansainvälisen version ensimmäisenä singlenä julkaistiin kappale "Leave Me Alone" mm. Englannissa, Ruotsissa, Saksassa, Itävallassa ja Belgiassa. Kappale nousi Ruotsin singlelistalla sijalle #8.


title: Neliöjuuri 3

text: Neliöjuuri 3 eli luvun 3 neliöjuuri (myös Theodoroksen vakio, merkitään formula_1) on positiivinen reaaliluku, joka itsellään kerrottuna on 3. Sen numeerinen arvo on noin 1,732050807568877. Neliöjuuri 3 on irrationaaliluku, minkä todisti Theodoros Kyreneläinen.


title: Neliöjuuri 3

text: Neliöjuuri 3 on kuution, jonka sivun pituus on 1, avaruuslävistäjän pituus.


title: Neliöjuuri 3

text: Kuusikulmion, jonka sivun pituus on 1, vastakkaisten sivujen välinen etäisyys on neliöjuuri 3.


title: Neliöjuuri 3

text: Trigonometriset 60-asteinen tangenttifunktio ja 210-asteinen kotangenttifunktio ovat yhtä kuin neliöjuuri 3.


title: Jotam

text: Jotam oli yksi Juudan kuninkaista. Hän tuli kuninkaaksi isänsä Asarjan kuoltua, mutta oli pitänut valtaa jo aiemmin, koska Asarja sairasti spitaalia. Hän oli kuninkaaksi tullessaan 25-vuotias ja hallitsi 16 vuotta. "Hän teki sitä, mikä on oikein Herran silmissä, aivan niin kuin hänen isänsä Ussia oli tehnyt." Hallituskaudestaan Raamattu ei kerro muuta kuin, että hän rakennutti Herran temppeliin Yläportin. Kun hän kuoli, tuli kuninkaaksi hänen poikansa Aahas.


title: Jotam

text: 2. Kuninkaiden kirja 15:32-38


title: Tr1

text: Tr1 (ennen 1942 R1) eli "Risto" on Valtionrautateiden käytössä ollut tavaraliikenteeseen tarkoitettu raskas höyryveturi.


title: Tr1

text: Vetureita rakennettiin 67 kappaletta vuosina 1940–1957 kolmessa veturitehtaassa: Tampellassa, Lokomossa sekä saksalaisessa Jungissa. Tavarajunaveturi "Risto" on saman aikakauden tuote kuin pikajunaveturi "Ukko-Pekka", ja ne ovatkin lähes samannäköisiä ulkonäöltään. Tr1-vetureita on säilynyt useita, mutta yhtäkään ei ole tällä hetkellä ajokunnossa. Parhaiten veturit erottaa toisistaan vetopyörien koosta ja lukumäärästä: "Ukko-Pekoissa" on kolme huomattavan kookasta vetopyöräparia halkaisijaltaan 1,9 metriä, kun taas "Ristoissa" on vetopyöräpareja neljä, halkaisijaltaan 1,6 metriä. Useammalle pyöräparille saatiin enemmän painoa tavaravaunujen vetämiseksi, vaikka nopeus samalla aleni. Riston teli oli yksiakselinen, hiekoitusputkia pyörille oli neljä.


title: Tr1

text: Neljä viimeistä Tr1-veturia varustettiin rullalaakerein, näitä "Rulla-Ristoja" pidettiin lajinsa parhaina. Tr1 1096 vuodelta 1957 oli viimeinen VR:lle valmistettu höyryveturi.


title: Tr1

text: Tr1-veturit poistettiin liikenteestä 1970-luvun alkuun mennessä siirryttäessä dieselkalustoon.


title: Tr1

text: Riston tekniset tiedot ovat seuraavat:


title: Tr1

text: Yhden parhaiten säilyneen Tr1:n, 1074:n, siirtämistä Jyväskylästä Rovaniemelle turistikäyttöön suunniteltiin. Lopulta veturin osti Uudenkaarlepyyn Munsalassa toimivan RM-Trucks Oy:n omistaja Håkan Westerlund. Veturin siirtäminen Jyväskylästä Uuteenkaarlepyyhyn aloitettiin 17. syyskuuta 2008. Tr1 1051 on siirretty Haapamäeltä Kouvolaan 4.12.2017 kunnostettavaksi takaisin liikenteeseen.


title: Ilma-vesilämpöpumppu

text: Ilma-vesilämpöpumppu (lyhenne IVLP) siirtää lämpöenergiaa ulkoilmasta rakennuksen vesikiertoiseen lämmitykseen. Sillä voidaan lämmittää myös käyttövettä. Ilma-vesilämpöpumppu voi toimia talon päälämmönlähteenä, mutta se tarvitsee Suomen ilmastossa tuekseen varajärjestelmän.


title: Ilma-vesilämpöpumppu

text: Motivan arvion mukaan perinteisestä kotitalouden lämmöntuotannosta voidaan säästää 40–66 % energiaa lämpöpumppua hyödyntämällä.


title: Ilma-vesilämpöpumppu

text: Ilma-vesilämpöpumppu toimii samalla periaatteella kuin ilmalämpöpumppu, mutta lämpö siirretään ilman sijasta veteen. Ilma-vesilämpöpumpun säästöpotentiaali on suurempi kuin ilmalämpöpumpun, koska myös talon käyttövesi pystytään lämmittämään ilma-vesilämpöpumpulla. Ilma-vesilämpöpumppua on kuitenkin hankalampaa soveltaa käytettäväksi talon jäähdytykseen kuin ilmalämpöpumppua.


title: Ilma-vesilämpöpumppu

text: Kylmäaine kiertää ulkoyksikön höyrystimen läpi ja kerää lämpöä. Käytetty kylmäaine vaikuttaa lämpöpumpun ominaisuuksiin. Markkinoilla olevissa pumpuissa käytetään pääasiassa joko R410A- tai R744-kylmäainetta (ts. hiilidioksidi). On olemassa myös muita vaihtoehtoja.


title: Ilma-vesilämpöpumppu

text: "R744 järjestelmät toimivat hieman alemmalla lämmityksen hyötysuhteella, mutta niiden suurempi teho kovilla pakkasilla vähentää vähemmän tehokkaan varajärjestelmän tarvetta. (suom.)" Varajärjestelmäksi sopivat esimerkiksi sähkövastukset, joilla tuotetaan lisälämpö silloin, kun ilma-vesilämpöpumpun teho ei riitä.


title: Ilma-vesilämpöpumppu

text: Kylmäaineet tarvitsevat paineen putkistoon toimiakseen. R744-tekniikan hiilidioksipohjaiset (CO) ilma-vesilämpöpumput vaativat korkeahkon paineen. R410A-tekniikalla riittää matalampi paine.


title: Ilma-vesilämpöpumppu

text: Kummatkin kylmäaineet ovat otsonineutraaleja. Ne eivät siis tuhoa otsonikerrosta päästessään ilmakehään – ominaisuus, joka on tyypillinen monelle käytössä olleille, nyt jo kielletyille kylmäaineille.


title: Ilma-vesilämpöpumppu

text: R410A on kuitenkin 1 720 kertaa voimakkaampi kasvihuonekaasu kuin hiilidioksidi. Tämä tarkoittaa, että yksi kilo R410A-kylmäainetta ilmakehässä vastaa elinkaarensa aikana 1 720 kiloa hiilidioksidia. Pienkäyttöön tarkoitettu ilma-vesilämpöpumppu sisältää noin 1–3 kiloa kylmäainetta. Kylmäaineen vuotaminen voi johtua joko valmistus-, asennus-, käyttö- tai kierrätysvirheestä.


title: Ilma-vesilämpöpumppu

text: Suomen lämpöpumppuyhdistys ilmoitti vuoden 2011 ilma-vesilämpöpumppujen myynniksi maassa 992 kpl, eli karkeasti 2 % ilmalämpöpumppujen saman vuoden myyntimäärästä.. Kaikki ilma-vesilämpöpumppuja maahantuovat yritykset eivät välttämättä ole Suomen lämpöpumppuyhdistyksen jäseniä.


title: Ilma-vesilämpöpumppu

text: Ilma-vesilämpöpumpuista on ainakin seuraavanlaisia sovellutuksia:


title: Ilma-vesilämpöpumppu

text: Ilma-vesilämpöpumppujen hinta vaihtelee noin 1 500 ja 30 000 euron välillä.


title: Manasse (kuningas)

text: Manasse oli Vanhan testamentin mukaan yksi monista Juudan kuninkaista. Hän tuli valtaan isänsä Hiskiaan kuoleman jälkeen 12-vuotiaana ja hallitsi Juudaa 51 vuotta. "Hän teki sitä, mikä on väärää Herran silmissä". Hän pystytytti Jerusalemin temppeliin assyrialaisia epäjumalia ja alistui Assyrian vasallivaltioksi. Lisäksi hän rakensi alttareita muille jumalille ja jopa tähdille, ryhtyi harjoittamaan noituutta ja ennustamista. Jumala lähetti profeettoja, mutta Manasse tapatti heidät. "...hän syyllistyi myös niin moneen verityöhön, että Jerusalem oli hänen aikanaan ääriään myöten täynnä viatonta verta..." Manassen kuoltua Juudan kuninkaaksi tuli hänen poikansa Aamon.


title: Manasse (kuningas)

text: Manasse katui tekojaan ja rukoili armoa Jumalalta.


title: Madridin lentoasema

text: Madridin lentoasema voi tarkoittaa:


title: Nokia N72

text: Nokia N72 on Nokian valmistama älypuhelin. N72 perustuu Nokia N70:een ja se on itse asiassa uudelleen tehty N70 ja suunnattu halvoille markkinoille, koska siitä puuttuu 3G. Tämä ero tekee puhelimen halvemmaksi. N72- ja N70-puhelinmalleissa on sama versio Symbian OS -käyttöjärjestelmästä ja molempien käyttöliittymä on Series 60.


title: Forever Yours

text: Forever Yours on suomalaisen poprock-yhtyeen Sunrise Avenuen neljäs single. Se julkaistiin Suomessa ainoastaan promosinglenä, mutta se löytyy "On the Way to Wonderland" -levyn gold editionilla, sekä seuraavan "Diamonds" -singlen B-puolena.


title: Pies descalzos

text: Pies descalzos on Shakiran järjestyksessä kolmas studioalbumi. Se julkaistiin vuonna 1995. Levyn suurimmat hittikappaleet ovat Estoy Aqui ja Antologia.


title: Aamon

text: Aamon oli Raamatun mukaan yksi Juudan kuninkaista. Hän tuli kuninkaaksi 21-vuotiaana isänsä Manassen kuoltua ja hallitsi kahden vuoden ajan. "Hän teki sitä, mikä on väärin Herran silmissä, aivan kuin hänen isänsä Manasse oli tehnyt..." Sitten hänen omat miehensä tekivät salaliiton häntä vastaan ja surmasivat hänet kuninkaanpalatsissa. Murhaa seurasi talonpoikaiskapina, joka päättyi Aamonin salamurhaajien kuolemaan ja hänen poikansa Josian valtaantuloon.


title: Siperiaan karkottaminen

text: Siperiaan karkottaminen on Venäjällä jo tsaarinvallan aikana alkanut rangaistuskäytäntö. Järjestelmä tunnettiin nimellä katorga (). Vangit vietiin kaukaisiin asumattomiin osiin Siperiaa, jossa työleirit sijaitsivat. Katorga perustettiin jo 1600-luvulla ja bolševikit jatkoivat sen käyttöä keisarin syrjäyttämisen jälkeen Gulageina. Karkotus Siperiaan sai nykyäänkin ikävältä kuulostavan kaiun. Siitä käytetään Venäjällä yhä vielä vanhaa nimitystä ”Puiden laskeminen”: näin siksi, että jostain syystä syntyi käsitys, ettei karkotetuilla olisi mitään muuta tekemistä kuin laskea metsien puita. Sanonnasta tuli yhä elävä lentävä lause.


title: Siperiaan karkottaminen

text: Päinvastoin kun keskitysleirit, katorga oli normaali osa rangaistuskäytäntöä, vaikka sillä olikin samoja piirteitä, yksinkertaiset leirimäiset olot ja pakkotyö. Katorgat perustettiin Siperian kaukaisiin osiin, joissa ei ollut kaupunkeja eikä teitä, mutta jotkut vangit pääsivät silti pakenemaan takaisin kotisijoilleen. Noin 20 000 ihmistä lähetettiin 1800-luvun puolivälissä vuosittain Siperiaan, 2/3 ilman oikeudenkäyntiä. 1 500 kovaan pakkotyöhön tuomittua vietiin kaivoksiin itä-Siperiaan. Matka taittui aluksi kävellen, sittemmin jokia pitkin höyrylaivojen vetämillä proomuilla.


title: Siperiaan karkottaminen

text: Karkotettuja on ja on ollut kahdenlaisia: rikosvangit ja poliittiset karkotetut. Viimeksi mainittu kattaa myös juutalais- ja muut rotuvainot, joita varsinkin Josif Stalinin aikana esiintyi erittäin runsaasti. Alun pitäen Siperiaan karkotettiin rangaistusvankeja. Eräs tunnetuimpia tällaiseen tuomittuja suomalaisia oli kuuluisa murhamies Matti Haapoja. Myöhemmin, rautateiden tullessa, vankeja ryhdyttiin käyttämään rautateiden rakentajina, ja kun Siperiasta löytyi malmiesiintymiä, vankityövoimaa sijoitettiin myös kaivostyöhön.


title: Siperiaan karkottaminen

text: Poliittisia vankeja alettiin lähettää Siperiaan Pietari Suuren aikana; heistä käytettiin nimitystä ”maanpakolainen”, ja heillä oli huomattavasti helpommat oltavat kuin rangaistusvangeilla. Maanpakolaisten piti vain asua määrätyssä paikassa ja ilmoittautua määräajoin viranomaisille eli he olivat tiettyyn asuinpaikkaan sidottuja ehdonalaisvankeja. Yksi esimerkki tsaarinajan poliittisista Siperiaan karkotetuista on myöhempi Suomen presidentti Pehr Evind Svinhufvud, joka oli karkotettuna Tomskissa 1914–1917 ja eli kertomusten mukaan siellä varsin mukavasti.


title: Siperiaan karkottaminen

text: Stalinin aikana järjestelmä paisui ja siitä tuli äärimmäisen pahamaineinen Gulag-järjestelmä, josta joskus käytettiin salaisen poliisin päällikön mukaan nimitystä Berijan tarhat.


title: Siperiaan karkottaminen

text: Yksi kuuluisista Siperiaan tuomituista oli kirjailija Fjodor Dostojevski, joka vietti Siperiassa vuodet 1849–1854 tuomittuna vallankumouksellisesta toiminnasta Nikolai I:sta vastaan. Dostojeski hylkäsi rangaistusta suorittaessaan vasemmistolaiset aatteensa, ja hänestä tuli konservatiivi ja syvästi uskonnollinen. Myös monet Venäjän vallankumoukseen osallistuneet olivat viettäneet aikaa Siperiassa.


title: Siperiaan karkottaminen

text: Anton Tšehov vieraili 1891 Katorga-leirillä Sahalinin saarella Venäjän Kaukoidässä ja kirjoitti leirin oloista 1893 julkaistussa teoksessaan "Sahalinin saari". Aleksandr Solženitsyn vertasi myöhemmin Tšehovin ajan oloja Neuvostoliiton vankileirien saaristoon havainnollistaakseen selviytymismahdollisuuksien minimaalisuuden Gulageilla.


title: Siperiaan karkottaminen

text: Myös Pjotr Kropotkin kirjoitti kirjan valtakunnan vankilajärjestelmän tilasta ollessaan Transbaikalin kuvernöörin apulaisena. (englanniksi )


title: Suomen Robinson

text: Suomen Robinson oli suomalainen Nelosen vuosina 2004 ja 2005 esittämä tosi-TV-ohjelma. Se pohjautui brittiläisen Planet 24 -tuotantoyhtiön kehittämään konseptiin. Formaatissa kilpailijat evakuoidaan autiolle saarelle, jolla he kilpailevat pudotuspelin kautta rahasumman voitosta. Ohjelmaa tehtiin Suomessa kahden tuotantokauden verran. Molemmat kaudet kuvattiin Malesiassa.


title: Suomen Robinson

text: Formaatin kehitti alun perin brittiläinen Planet 24 -tuotantoyhtiö "Castaway"-nimisenä konseptina. Yhtiön omistaneet Charlie Parsons ja Bob Geldof yrittivät myydä sitä BBC:lle, joka päättikin kehittää samantyylisen Castaway 2000 -nimisen tv-ohjelman. Tämän seurauksena Planet 24:n täytyi muuttaa konseptinsa nimeä, ja se tuotettiin lopulta ensimmäisen kerran Ruotsissa "Expedition Robinson" -nimisenä vuonna 1997.


title: Suomen Robinson

text: Kun Planet 24 myytiin Carlton Communicationsille, Parsons, Geldof ja Waheed Alli säilyttivät oikeutensa ohjelmaan siirtämällä ne Castaway Television Productions -nimiseen yhtiöön. Myöhemmin Mark Burnett lisensoi formaatin Yhdysvalloissa ja alkoi tuottaa suosittua Selviytyjät-sarjaa vuonna 2000.


title: Suomen Robinson

text: Ensimmäinen Suomen Robinsonin tuotantokausi kuvattiin kesällä 2003 ja esitettiin keväällä 2004. Kilpailijat oli aluksi jaettu kahteen joukkueeseen, Sembilangiin ja Sribuatiin. Väen vähetessä ne yhdistyivät Tengah-joukkueeksi. Nimet viittaavat malesialaisiin saariin. Ohjelman juonsi näyttelijä Jarmo Mäkinen.


title: Suomen Robinson

text: Marjaana Valkeinen ja Johanna Ullakko pääsivät kilpailun finaaliin, joka esitettiin suorana lähetyksenä 2. toukokuuta 2004 Suomenlinnassa. Johanna Ullakko voitti yleisöäänestyksen selkällä 90% suosiolla, Valkeinen koko kilpailun yhden äänen turvin.Ensimmäisen kauden tavoin myös toinen tuotantokausi kuvattiin Malesiassa. Kuvaukset järjestettiin kesällä 2005 ja esitettiin syksyllä. Ohjelman juonsi Arttu Harkki.


title: Suomen Robinson

text:
16. joulukuuta 2005 suorana lähetyksenä esitettyyn finaaliin selvisivät Markku Markkanen ja Mira Jantunen. Lopullinen voittaja oli Mira Jantunen.
Pudonneiden kilpailijoiden joukosta Elena Sinkevitch ja Markku Markkanen pääsivät takaisin kilpailuun.


title: Suomen Robinson

text: Finaalissa Markku Markkanen ja Mira Jantunen. Ennen finaalia Markkanen ja Jantunen kävivät taistelun kumpi saisi yhden ylimääräisen tuomaristoäänen itselleen. Jantunen voitti kamppailun ja sai yhden ylimääräisen äänen. Hän kahmi myös jokaisen tuomariston äänet (Jarno, Sari, Hilkka, Juuso, Marko Hulpio, Marko Koskenkorva, Jason, Jasna ja Elena) sekä katsojien äänestämän äänen. Jantunen on Selviytyjät-formaatin maailmanmestari kahmimalla runsaat 11-0 tuomaristoäänet voittoon.


title: Lumikuningatar (kasvi)

text: Lumikuningatar ("Coelogyne cristata") on helokämmeköiden sukuun kuuluva kämmekkä, jota kasvaa luonnonvaraisena Himalajan eteläosissa. Puhtaanvalkoisista suurista kukistaan nimensä saanut kasvi on ollut suosittu huonekasvi jo pitkään.


title: Lumikuningatar (kasvi)

text: Lumikuningatar on 15–30 senttimetrin korkuinen. Se kasvattaa paksuja varsimukuloita, pseudobulbeja, joista kustakin kasvaa tavallisesti vasta kukinnan jälkeen kaksi vastakkaista puolijäykkää pitkänsuikeaa lehteä. Mukulan juurelta kasvava kukkavana on 15–30 senttimetrin pituinen, kaareva ja melko riippuva. Kukkavanaa kohden on 5–8 kukkaa, jotka aukeavat lähes yhtä aikaa lopputalvella tai alkukeväällä. Hyväntuoksuiset kukat ovat läpimitaltaan 7–13 senttimetriä ja kestävät viileässä neljästä viiteen viikkoa. Terälehdet ovat reunoistaan enemmän tai vähemmän aaltoilevia ja toisinaan päistään kiertyneitä. Kaikki kukan osat huulta lukuun ottamatta ovat puhtaanvalkeita; muutoin valkeassa huulessa on riveittäin oransseja nystyjä.


title: Lumikuningatar (kasvi)

text: Lumikuningatar lisääntyy kasvullisesti kasvattamalla uusia varsimukuloita. Eräät kasvihuoneyksilöt ovat kasvaneet näin läpimitaltaan 1,5 metrin kokoisiksi ja tehneet kerralla yli 600 kukkaa.


title: Lumikuningatar (kasvi)

text: Lumikuningatarta esiintyy 75. itäisen pituuspiirin itäpuolella Himalajan vuoriston eteläisillä rinteillä Garhwalin alueella Pohjois-Intiassa, Nepalissa, Sikkimissä, Assamissa ja Bhutanissa. Lisäksi kasvia on tavattu Khasin kukkuloilta Bangladeshin pohjoispuolelta sekä Thaimaan pohjoisosien vuoristoalueilta. Se kasvaa pääosin 1 600–2 600 metrin korkeudella sammalten peittämissä monsuunimetsissä. Lumikuningatar voi kasvaa puun rungolla epifyyttinä tai kivellä litofyyttinä.


title: Lumikuningatar (kasvi)

text: Luontaisilla esiintymisalueillaan lumikuningatar saa kesäkuusta syyskuuhun runsaita monsuunisateita lämpötilan ollessa päivisin 20–24 °C ja öisin 5–10 °C. Talvella sataa ajoittain erittäin vähän, jolloin kasvi saa runsaasti auringonpaistetta. Ilmankosteus on kuitenkin melko korkea vuoristossa vallitsevan sumun ansiosta. Yöllä lämpötila saattaa silloin tällöin laskea hieman pakkasen puolellekin.


title: Lumikuningatar (kasvi)

text: Lumikuningatar oli yksi ensimmäisistä Suomeen saapuneista trooppisista orkideoista 1800-luvun lopulla. Silloin sitä kasvatettiin kartanoiden puulämmitteisissä saleissa, joissa lämpötila laski varsinkin talvella alhaiseksi. Tämä sopi kasville hyvin, sillä se vaatii talvella lepoajan kukkiakseen. 1800- ja 1900-luvun vaihde oli kasvin suosion huippuaikaa myös kansainvälisesti, jonka jälkeen sen suosio on vähentynyt osittain keskuslämmityksen yleistymisen takia, mikä on pilannut edellytykset kasvin kukkimiselle monissa asunnoissa. Mikäli tarvittavat olosuhteet vain pystytään järjestämään, ei lumikuningatar ole erityisen vaikea kasvatettava.


title: Lumikuningatar (kasvi)

text: Lumikuningattaren tärkeimmät kasvuvaatimukset ovat suuri ilmankosteus ja talvilepo. Suhteellinen ilmankosteus ei tavallisessa asuinhuoneistossa yleensä riitä, vaan sen olisi hyvä olla yli 60 %. Tämä voidaan järjestää esimerkiksi kasvattamalla kasvia orkideakaapissa tai vedellä ja lekasoralla täytetyn vadin päällä, josta haihtuu vettä kasvin ympärille. Lumikuningatar viihtyy myös ulkona koko kesän aina syksyn ensimmäisiin pakkasiin asti. Syksyllä kastelua vähennetään asteittain, kunnes se lopetetaan lähes kokonaan. Varsimukuloiden nahistuminen kertoo talvilevon alkamisesta, ja liiallista nahistumista voi välttää ajoittaisella sumuttamisella.


title: Lumikuningatar (kasvi)

text: Sopiva talvehtimislämpötila on 10–15 celsiusastetta, mutta se voi olla myös vähemmän. Lämpimämmässä kasvu jatkuu talven yli eikä kukintaa ole luvassa seuraavana keväänä. Kasvi kestää kuivana jopa vähäistä pakkasta, mutta kylmimmiltä säiltä se on syytä suojata. Keväällä kukinnan jälkeen kastelu aloitetaan jälleen vähitellen, ja kesällä runsas kastelu on tarpeen. Kasteluvedeksi sopii parhaiten sadevesi. Myös jonkin aikaa seissyt, keitetty vesijohtovesi käy. Mietoa orkidealannoitetta voi antaa kasvukaudella viikoittain.


title: Lumikuningatar (kasvi)

text: Lumikuningatar tarvitsee paljon valoa läpi vuoden. Mikäli ilmankosteus ei ole erityisen korkea, on kasvi kuitenkin syytä suojata kevään ja kesän paahtavimmalta auringonpaisteelta. Uudelleenistutus tulee tehdä vain tarpeen vaatiessa, samoin kuin suuren kasvin jakaminen, sillä kasvi kärsii siitä ja saattaa jättää kukkimatta seuraavana vuonna. Kasvualustaksi sopii tyypillinen ilmava orkideamulta, jossa on männynkaarnan ja puuhiilen paloja sekä hieman rahkasammalta.


title: Josia

text: Josia oli Raamatun mukaan yksi Juudan kuninkaista. Hän tuli kuninkaaksi isänsä Aamonin murhan jälkeen kahdeksanvuotiaana ja hallitsi 31 vuotta.


title: Josia

text: Josian hallituskauden puolivälissä temppelistä löytyi sattumalta kirjakäärö, joka oli lakikirja. Kun kirjakääröä luettiin Josialle, hän tuskastui ja tajusi sen hirveän synnin, jonka hänen isoisänsä Manasse oli tehnyt. Hän päätti puhdistaa temppelin assyrialaista epäjumalista ja muutenkin jumalanpalveluselämän. Hän tuhosi kaikki epäjumalan kuvat, temppelit ja niiden palvelijat. Tätä kutsutaan "Josian uudistukseksi" tai "Josian puhdistukseksi".


title: Josia

text: Josia ei tyytynyt tähän, vaan käytti Assyrian heikkenemistä hyväkseen ja nousi kapinaan vapauttaen Juudan assyrialaisista. Vuosia myöhemmin Egyptin faarao Nekau II lähti sotaretkelle Assyrian avuksi. Josia päätti estää yrityksen ja aloitti taistelun egyptiläisiä vastaan Megiddon tasangolla. Hän haavoittui taistelussa ja kuoli saamiinsa vammoihin. Josian kuoltua tuli Juudan kuninkaaksi hänen poikansa Joahas.


title: Lars Magnus Ericsson

text: Lars Magnus Ericsson (5. toukokuuta 1846 Värmskog – 17. joulukuuta 1926 Botkyrka) oli ruotsalainen teollisuusmies, keksijä ja puhelintekniikkaa valmistavan Telefonaktiebolaget LM Ericsson perustaja.


title: Lars Magnus Ericsson

text: Ericsson syntyi Värmlannissa. Isänsä kuoltua hän joutui 12-vuotiaana aloittamaan työn kaivosmiehenä. Ansaittuaan tarpeeksi rahaa hän muutti Tukholmaan vuonna 1867. Siellä hän työskenteli kuusi vuotta "Öllers & Co"n lennättimiä valmistavassa tehtaassa. Kykyjensä ansiosta hän pääsi opiskelemaan ulkomailla kojeiden rakentamista vuosien 1872–1875 aikana. Yksi hänen työnantajistaan oli myös Siemens & Halske.


title: Lars Magnus Ericsson

text: Palattuaan Ruotsiin 1876 hän perusti pienen hienomekaanisen työpajan ystävänsä Carl Johan Anderssonin kanssa joka oli myös työskennellyt Öllers & Co:lla. Hän perusti puhelinyhtiönsä tutkittuaan Bellin ja Siemensin valmistamia puhelinkojeita ja alkaen valmistaa omia kojeita niiden perusteella.


title: Lars Magnus Ericsson

text: Hän vältteli turhaa julkisuutta ja ei tahtonut nousta saavutuksistaan huolimatta palvonnan kohteeksi. Hänen kerrotaan olleen vaativa mutta toisaalta hänen alaisensa tunsivat suurta kunnioitusta häntä kohtaan. Liiketoimissaan hän oli epäileväinen ja varovainen. Vuonna 1900 hän jäi eläkkeelle L.M. Ericssonilta 54-vuotiaana. Yhtiön osakkeet hän piti vuoteen 1905 saakka kunnes myi ne kaikki pois. Ericssonin kuoltua 1926 hänet haudattiin Botkyrkaan Hågelbyhyn, merkitsemättömään hautaan hänen omasta pyynnöstään.


title: Niqab

text: Niqab () eli kasvohuntu on musliminaisten käyttämä, kasvot lähes kokonaan peittävä vaate, jossa on pieni aukko silmille. Niqab on osa pään ja vartalon peittävää vaatetusta eli hijabia. Kasvohuntua käytetään erityisesti Persianlahden arabimaissa, mutta myös muissa maissa musliminaisten keskuudessa. Niqab on useimmiten väritykseltään musta. Musliminaiset voivat käyttää niqabia halusta noudattaa islamin siveellisyyssääntöjä ja mahdollisesti korostaakseen identiteettiään. Islamin pyhän kirjan Koraanin mukaan musliminaisten on pukeuduttava vaatimattomasti.


title: Niqab

text: Kasvojen peittäminen vaatetuksella on paimentolaiskulttuureissa jo ennen islamin syntyä käytännölliseksi koettu traditio. Erityisesti Afganistanissa monet naiset käyttävät kokonaan peittävää burkaa, jossa on kasvoverkko. Euroopassa kasvot peittävät hunnut ovat aiheuttaneet polemiikkia ja monet ovat pitäneet niitä naisten alistamisen välineenä.


title: Braine-l’Alleud

text: Braine-l’Alleud () () on kunta Belgiassa, Vallonian Brabantin provinssissa, noin 20 kilometriä Brysselistä etelään. Pinta-alaa kunnalla on 52,11 km² ja asukkaita siellä on 37 512 (1.1.2007). Väestötiheys on 719,9 as./km².


title: Braine-l’Alleud

text: Braine-l’Alleud’n ystävyyskaupungit ovat Ouistreham Ranskassa, Menden Saksassa, Šlapanice Tšekissä, Basingstoke and Deane Yhdistyneessä kuningaskunnassa sekä Drummondville Québecissä Kanadassa.


title: Braine-l’Alleud

text: Ensimmäinen maininta "Dudinsartista", joka on Braine-l’Alleud’n vanha nimi, on vuodelta 1131. Kunnan nykyinen nimi juontuu sanoista “Braine” ja “alleu”. “Braine” on alueen läpi kulkevan joen entinen nimi (nykyään joen nimi on Hain). “Alleu” on keskiaikainen ranskankielinen sana, joka tarkoittaa verovapaata maata.


title: Braine-l’Alleud

text:
Vuonna 1815 käydystä Waterloon taistelusta osa tapahtui Braine-l’Alleud’n alueella. Braine-l’Alleud’n Saint-Etiennen kirkko toimi taistelun jälkeen lyhyen aikaa sairaalana.
Waterloon taistelun paikalla sijaitsee "Butte du Lion" -muistomerkki, joka on rakennettu vuosina 1823–1826.


title: Braine-l’Alleud

text: Nykyinen kunta muodostui 1. tammikuuta 1977, kun Braine-l’Alleud’n, Ophain-Bois-Seigneur-Isaacin ja Lillois-Witterzéen kunnat yhdistyivät.


title: Carrignafoy

text: Carrignafoy on alue Great Islandilla Corkin luonnonsatamassa Irlannin tasavallassa. Se ulottuu Cobhin keskustan kaukaisimmasta kolkasta maaseudulle Cuskinnyyn ja Ballymoreen. Alueella sijaitsee uusi asuinalue ja viisi koulua. Uusi vapaa-ajankeskus avattiin alueella 2006.


title: Toomalõuka

text: Toomalõuka on kylä Saarenmaan kunnassa, Saarenmaalla, Virossa. Kylä kuuluu Ansekülan kihlakuntaan ja siellä oli vuonna 2008 asukkaita 16. Toomalõuka sijaitsi aiemmin Salmen kunnan luoteisosassa.


title: Ashanti (laulaja)

text: Ashanti Shequoiya Douglas (s. 13. lokakuuta 1980 Glen Cove, New York) on Grammy-palkittu yhdysvaltalainen R&B ja hip hop -artisti, lauluntekijä, levytuottaja ja näyttelijä.


title: Ashanti (laulaja)

text: Ashantin menestynein albumi tähän mennessä on hänen ensilevynsä "Ashanti", joka myi kultaa eli 503 000 kappaletta ensimmäisellä viikollaan Yhdysvalloissa vuonna 2002. Maailmanlaajuisesti se myi 6,5 miljoonaa kappaletta. Albumi sisältää hitit ”Foolish” ja ”Happy”.


title: Ashanti (laulaja)

text: Vuonna 2003 julkaistiin Ashantin toinen albumi "Chapter II". Hittisingleksi nousi ”Rock Wit U (Awww Baby)”. Se oli ehdolla kahdessa sarjassa MTV Video Music Awardsissa. Albumi myi 2,5 miljoonaa kappaletta maailmanlaajuisesti.


title: Ashanti (laulaja)

text: Ashantin kolmas albumi "Concrete Rose" julkaistiin vuonna 2004. Se myi ensimmäisellä viikollaan 245 000 kappaletta, mutta hyvän alun jälkeen myynti hidastui. Siitä muodostuikin hänen heikoimmin menestynyt levynsä, joka kuitenkin sisälsi yhden kansainvälisen hitin, ”Only U”.


title: Ashanti (laulaja)

text: Ashanti erosi rap-artisti Nellystä vuoden 2012 lopussa.


title: Rita Joe

text: Rita Joe, o.s. Bernard PC, CM (15. maaliskuuta 1932 – 20. maaliskuuta 2007) oli kanadalainen runoilija. Hän kuului mi’kmaq-alkuperäiskansaan.


title: Rita Joe

text: Joe syntyi Nova Scotiassa Josie ja Annie Bernardin tyttäreksi. Hän meni vuonna 1954 naimisiin Joe Frankin kanssa, synnytti kahdeksan ja adoptoi kaksi lasta.


title: Rita Joe

text: Joe nimitettiin Queen’s Privy Council for Canadaan vuonna 1992, ja Order of Canadan jäsen hänestä tuli jo 1989.


title: Rita Joe

text: Parkinsonin taudista pitkään kärsinyt Joe menehtyi 75 vuoden iässä maaliskuussa 2007.


title: Alanko (täsmennyssivu)

text: Alanko voi tarkoittaa seuraavia:


title: Keisarikala

text: Keisarikala ("Pomacanthus imperator") on keisarikaloihin kuuluva koralliriuttojen kala, jota kasvatetaan myös akvaarioissa.


title: Keisarikala

text: Keisarikala voi kasvaa 40 cm pitkäksi. Poikasena keisarikala on tummansininen valkoisilla rengaskuvioilla. Vasta vanhemmiten se saa keltasiniraidallisen värityksensä. Värinvaihdos tapahtuu noin 8-12 cm pituisena. Ulkonäkö muuttuu niin paljon, että ennen vuotta 1933 nuoria yksilöitä pidettiin eri lajina.


title: Keisarikala

text: Keisarikaloja tavataan koralliriutoilla 1-100 m syvyydessä erityisesti Ison valliriutan pohjoisosassa, Intian valtamerellä sekä läntisellä Tyynellämerellä.


title: Keisarikala

text: Keisarikalojen ruokavalio on laaja ja siihen kuuluu katkaravut, äyriäiset, madot, korallit ja etenkin levät. Se käyttää nokkamaista leukaansa murskatakseen kovakuoriset saaliinsa ja kykenee myös sulattamaan sienieläinten sitkeää kudosta.


title: Keisarikala

text: Keisarikalakoiras ja -naaras pysyvät tavallisesti yhdessä koko elämänsä ajan. Koiraalla saattaa myös olla haaremi 2-5 naaraan kanssa. Mikäli koiras kuolee, jokin naaraista vaihtaa sukupuoltaan ja ryhtyy ryhmän hallitsevaksi koiraaksi.


title: Keisarikala

text: Riutta-akvaariossa keisarikala näykkii pehmytkoralleja ja pitkäpolyyppisiä kivikoralleja sekä jättiläissimpukoiden ja muiden paikallaan pysyvien selkärangattomien pehmeitä osia. Se saattaa jättää rauhaan lyhytpolyyppiset kivikorallit ja myrkylliset pehmytkorallit.


title: Tuula Peltonen

text: Tuula Irmeli Peltonen (o.s. Gröhn, s. 4. syyskuuta 1962 Juuka) on SDP:tä edustava poliitikko. Hän oli kansanedustaja Keski-Suomen vaalipiiristä kausilla 2007–2015.


title: Tuula Peltonen

text: Peltonen kirjoitti ylioppilaaksi Juuan lukiosta vuonna 1981. Vuonna 1985 hän valmistui ylioppilasmerkonomiksi Kuopion kauppaoppilaitoksesta ja vuonna 1989 mainossihteeriksi Kauppainstituutista. Vuonna 1996 hän valmistui kasvatustieteen maisteriksi sekä luokanopettajaksi Helsingin yliopistosta ja vuonna 1998 erityisopettajaksi Jyväskylän yliopistosta. Hän on suorittanut kasvatustieteen jatko-opintoja Helsingin yliopistossa. Ennen valintaansa eduskuntaan Peltonen työskenteli erityisopettajana Vitikkalan koulussa (1998–2007).


title: Tuula Peltonen

text: Peltonen oli ehdolla eduskuntaan ensimmäisen kerran vuoden 2003 vaaleissa, mutta jäi tuolloin 4 357 äänellä varasijalle. Vuoden 2007 vaaleissa hänet valittiin eduskuntaan 5 382 äänellä. Peltonen valittiin toiselle kaudelle 3 481 äänellä vuoden 2011 eduskuntavaaleissa. Peltonen oli ehdolla myös vuoden 2014 eurovaaleissa saaden 1 838 ääntä.


title: Tuula Peltonen

text: Eduskunnassa Peltonen on jäsen puolustusvaliokunnassa (2011–) ja sivistysvaliokunnassa (2007–). Vaalikaudella 2007–2011 hän oli myös perustuslakivaliokunnan jäsen. Vuodesta 2007 Peltonen on ollut Pohjoismaiden neuvoston Suomen valtuuskunnan jäsen ja vuodesta 2014 varapuheenjohtaja.


title: Tuula Peltonen

text: Vuosina 2000–2008 Peltonen oli Jämsänkosken kaupunginvaltuuston jäsen. Jämsänkoski yhdistyi Jämsään vuoden 2009 alussa ja vuoden 2008 kunnallisvaaleissa Peltonen valittiin Jämsän kaupunginvaltuuston, jonka puheenjohtajana hän toimi vuosina 2009–2012.


title: Tuula Peltonen

text: Peltonen oli vuosina 2011–2014 Demarinaisten puheenjohtaja.


title: Tuula Peltonen

text: Vuosina 2004–2012 Peltonen oli Akavan Keski-Suomen piirin puheenjohtaja ja vuodesta 2013 Keski-Suomen Akavan aluejohtoryhmän puheenjohtaja. Vuodesta 2011 Peltonen on johtanut Suomen toimikuntaa Euroopan turvallisuuden edistämiseksi (STETE).


title: Tuula Peltonen

text: Peltonen on naimisissa ja hänellä on kaksi lasta.


title: Kilkenny (olut)

text: Kilkenny on irlantilainen olut, jonka juuret ovat Kilkennyn kaupungissa Irlannin tasavallassa. Kilkenny-olut on tuotettu St. Francis Abbeyn panimossa vuodesta 1710 (alun perin Smithwick'sinä). Se on tyypiltään Irish Red Ale, ja sen alkoholipitoisuus on 4,3 til-%. Tavaramerkki on Diageon omistama ja tuottama.


title: Kilkenny (olut)

text: Kilkenny muistuttaa erittäin paljon Smithwick'siä. Nimeä Kilkenny käytettiin alun alkaen 1980- ja 1990-luvulla Smithwick'sin vahvemman version nimenä Euroopassa ja Kanadassa johtuen siitä, että sana Smithwick's oli monelle liian vaikea lausua. Nykyään Kilkenny on aivan oma olutmerkkinsä.


title: Kilkenny (olut)

text: Kilkennyä tuotettiin alkuperäisesti vientituotteeksi, ja nykyään sitä onkin tarjolla ainakin Irlannissa, Suomessa, Saksassa, Thaimaassa, Sloveniassa, Ruotsissa, Malesiassa ja Puolassa.


title: Kilkenny (olut)

text: Kilkennyä ei myydä Yhdysvalloissa, koska Diageo ja sen kilpailijat eivät ole päässeet asiasta yhteisymmärrykseen.


title: Vratsa

text:
Vratsa () on kaupunki Pohjois-Bulgariassa Balkanvuorilla. Kaupunki kuuluu Vratsan alueeseen.
Vratsan asukasluku on 71 356 (2005).


title: Vratsa

text: Vratsa on vuorten ja metsien ympäröivä ja sinne järjestetään turismia muun muassa metsästyksen, kalastuksen tai laskettelun parissa.


title: Vratsa

text: Vratsa on ollut jo muinaisten traakialaisten asuttama. Roomalaiset kutsuivat kaupunkia nimellä "Valve" kaupunkiin johtavan kapean solan mukaan. Nykyisin sola on Vratsan symboli, joka on kuvattu myös sen vaakunassa. 600-luvulla kaupunki päätyi bulgaarien haltuun, jotka kutsuivat sitä nimellä "Vratitsa". Siitä tuli tärkeä Bulgarian valtakunnan rajakaupunki Bysanttia, Serbiaa ja magyaareja vastaan. Myöhemmin se menetti asemansa Sofialle.


title: LTE

text: LTE (Long Term Evolution) on laajakaistaisen internet-yhteyden käyttöön suunniteltu niin sanottu neljännen sukupolven (4G) langaton tiedonsiirtotekniikka, joka toimii myös 900:n ja 1800:n megahertsin taajuista mikroaaltosäteilyä suurienergisemmällä 2600 megahertsin mikroaaltosäteilyllä. Tiedonsiirtolaitteena käytetään tällöin nettikkua tai älypuhelinta, jota kutsutaan myös 4G-puhelimeksi, vaikka se käyttää puheluihin 2- tai 3G-verkkoa. LTE-verkko otettiin kaupalliseen käyttöön vuonna 2010.


title: LTE

text: Standardoinniltaan LTE on 3GPP-järjestön Release 8 -määrityksiin sisältyvä laajennus.


title: LTE

text: LTE on ensimmäinen 3G-tekniikka, jossa radioliikenteen suunta tukiasemasta päätelaitteeseen on toteutettu erilaisella radiotekniikalla kuin päätelaitteesta tukiasemaan. Datan siirto tukiasemasta päätelaitteeseen tapahtuu OFDM-tekniikalla ja päätelaitteesta tukiasemaan SC-FDMA-tekniikalla.


title: LTE

text: Data kulkee tukiasemasta päätelaitteeseen useita radioteitä pitkin eli niin sanotulla MIMO-tekniikalla, joka radiokanavan olosuhteista riippuen joko parantaa tiedonsiirron luotettavuutta tai mahdollistaa paljon tavallista suuremmat tiedonsiirtonopeudet. Standardi tukee monta erilaista tapaa MIMO:n hyödyntämiseen, joista paras valitaan tukiaseman ja päätelaitteen välillä vallitsevien kanavaolosuhteiden mukaan. Mahdollisia ovat mm. perustekniikkana käytetty luotettavuutta parantava tila-taajuus-koodaus (), tai olosuhteiden salliessa nopeuksia kasvattavat suljetun tai avoimen silmukan avaruudellinen limitys () tai lähetyksen tehoa suuntaava säteenmuodostus (). Lisäksi voidaan käyttää solun kokonaiskapasiteettia kasvattavaa MU-MIMOa (), jossa samaa aika-taajuus-resurssia käyttää monta eri käyttäjää.


title: LTE

text: Kenttäkokeissa on saatu tukiasemasta päätelaitteeseen 100 Mb/s ja päätelaitteesta tukiasemaan yli 50 Mb/s, etäisyyden ollessa 75 km.


title: LTE

text: Long Term Evolutionin tulevaisuuden menestys tukeutuu vahvasti tekniikan yhteensopivuuteen nykyisten 3G-verkkojen kanssa ja datansiirtonopeuksiin. Vaikka kaupalliseen käyttöön tulevien sovellusten datansiirtonopeudet eivät vielä pitkään aikaan yllä Nokian ja Ericssonin demoissa saavutettuihin nopeuksiin (n.150 Mb/s), niin silti datansiirto tulee olemaan huomattavasti nykyisiä 3G-tekniikoita nopeampaa. LTE:ssä verkon arkkitehtuuria on myös yksinkertaistettu, mikä lyhentää viiveitä tiedonsiirrossa ja vähentää operaattorien kustannuksia. Lisäksi LTE:ssä on mahdollista luoda maantieteellisesti suurikokoisia soluja (jopa yli 100 km), ja toisaalta tiedonsiirto on mahdollista myös nopeasti liikkuvissa ajoneuvoissa (jopa 350 km/h).


title: LTE

text: LTE:n käyttöönottoa helpottaa myös sen joustavuus, sillä standardi tukee monia taajuusalueita, kaistanleveyksiä (1,4 MHz – 20 MHz) ja sekä FDD:tä että TDD:tä.


title: The Dillinger Escape Plan

text: The Dillinger Escape Plan on vuonna 1997 perustettu yhdysvaltalainen mathcore-yhtye, jolla on vaikutteita jazzista ja fuusiojazzista. Yhtyeen nimi on peräisin yhdysvaltalaisen pankkiryöstäjä John Dillingerin nimestä.


title: Craig David

text: Craig Ashley David (s. 5. toukokuuta 1981 Holyrod, Southampton) on englantilainen pop- ja R&B-laulaja.


title: Craig David

text: Davidin ensimmäinen single, "Fill Me In", julkaistiin vuonna 2000. Sen menestyksen johdosta hänestä tuli nuorin miespuolinen sooloartisti, jonka single on noussut listaykköseksi Isossa-Britanniassa. Debyyttialbumi, "Born To Do It", nousi myös listaykköseksi ja sitä myytiin 1,8 miljoonaa kappaletta. Levyltä julkaistiin vielä kolme singleä, joista maailmanlaajuisesti tunnetuin lienee "Walking Away". Albumi julkaistiin Yhdysvalloissa vuonna 2001 ja siellä se myi platinaa.


title: Craig David

text: Seuraava albumi, "Slicker Than Your Average", julkaistiin vuonna 2002. Se menestyi paljon huonommin kuin edeltäjänsä. Yksikään kuudesta singlestä ei sijoittunut Yhdysvalloissa, mutta neljä ensimmäistä saavutti kuitenkin Isossa-Britanniassa top10:n. Viides single "World Filled With Love" sen sijaan pääsi sijalle 15. ja pysyi listoilla vain neljä viikkoa. Seuraava single "You Don't Miss Your Water ('Til The Well Runs Dry)" oli myös pettymys, sillä se saavutti Isossa-Britanniassa vain sijan 42 ja oli lisäksi hänen ensimmäinen singlensä, joka ei yltänyt Australiassa top40:een.


title: Craig David

text: Davidin ura koki vielä suuremman kolauksen vuonna 2004, kun hänen levy-yhtiönsä Telstar Records ajautui konkurssiin. Myöhemmin David teki sopimuksen Warner Musicin kanssa ja levytti kolmannen albuminsa "The Story Goes...". Se julkaistiin vuonna 2005 Euroopassa, Australiassa ja Aasiassa, mutta ei Yhdysvalloissa. Ensimmäisen single "All The Way" palautti hänet kolmen kärkeen listalla. Toinen single "Don't Love You No More (I'm Sorry)" vietti 15 viikkoa Britannian top75:ssä. Albumilta julkaistiin myös single "Unbelievable".


title: Craig David

text: Davidin neljäs albumi, "Trust Me", julkaistiin marraskuussa 2007. Vuonna 2008 julkaistiin kokoelma-albumi "Greatest Hits".


title: Craig David

text: Davidin viides studioalbumi "Signed Sealed Delivered" julkaistiin vuonna 2010.


title: Kitkarengas

text: Kitkarengas on autoissa käytettävä talvirengastyyppi. Nimitys on puhekielessä yleisimmin käytetty, vaikka virallisesti kyseessä on M+S (mud+snow) -tyyppiset renkaat. Tarkasti ottaen tulisi puhua nastattomista talvirenkaista. Renkaan toiminta perustuu lamelleihin, jotka pureutuvat tiehen kiihdyttäessä ja jarruttaessa, sekä pehmeään kumiseokseen. Rengasmyyjät eivät suosittele kitkarenkaita ympärivuotiseen käyttöön.


title: Kitkarengas

text: Kitkarengasta ei ole suunniteltu lämpimiin olosuhteisiin, ja sen pito- ja kulumisominaisuudet ovat kesällä heikommat, erityisesti kuluneilla kitkarenkailla kesällä ajettaessa tulee ottaa huomioon poikkeuksellisen huono pito sadekeleillä. Kitkarenkaan etuna voidaan tosin pitää, että ne voidaan vaihtaa autoon syksyllä jo hyvissä ajoin säiden viiletessä, ja niillä voidaan ajaa miellyttävästi myös keväällä pitempään lumien jo sulettua kuin nastarenkailla.


title: Kitkarengas

text: Useissa Euroopan maissa nastarenkaiden käyttö ei ole luvallista, jolloin kaikki talvirenkaat ovat silloin käytännössä kitkarenkaita. Useasti Keski-Eurooppaan suunnitellut kitkarengasmallit eivät sovellu kuitenkaan pohjoisiin talviolosuhteisiin kuin välttävästi. Pohjoisissa maissa, kuten Suomessa myytävät ja kehitellyt mallit eroavat näistä lähinnä runsaampien lamellointiensa, pehmeämpien runkojensa ja kumiseoksiensa osalta.


title: Kitkarengas

text: Kitkarenkaat poikkeavat yleisesti ominaisuuksiltaan ja käytökseltään jonkin verran nastarenkaista, mutta parhaiden nastattomien kitkarenkaiden pito-ominaisuudet ovat hyvin lähellä nastarengasta. Pitokyky jäällä tai jäisillä pinnoilla on kuitenkin heikompi. Vastaavasti kitkarengas tarjoaa suurempaa mukavuutta, hiljaisuutta ja parempia ajo-ominaisuuksia varsinkin paljailla kestopäällystepinnoilla.


title: Kitkarengas

text: Suomessa laki edellyttää talvirenkaille vähintään kolmen millimetrin urasyvyyttä.


title: Clay Mathematics Institute

text: Clay Mathematics Institute (tunnetaan paremmin suomeksi Clay-instituuttina) on Cambridgessa, Massachusettsissa toimiva yksityisrahoitteinen säätiö, joka on omistautunut matematiikan tutkimuksen tukemiseen.


title: Clay Mathematics Institute

text: Clay-instituutti on erityisen tunnettu seitsemästä Millennium-ongelmastaan. Instituutti jakaa miljoonan dollarin Millennium-palkinnon henkilölle tai henkilöille, jotka ensimmäisenä ratkaisevat jonkin Millennium-ongelmista. Ongelmat ovat:


title: Clay Mathematics Institute

text: Palkinto on perustettu vuonna 2000, ja toistaiseksi yksi seitsemästä ongelmasta on ratkaistu.


title: Västberga

text: Västberga on Ruotsin pääkaupungin Tukholman kaupunginosa. Se sijaitsee Tukholman eteläosassa ja kuuluu Hägersten-Liljeholmenin kaupunginosa-alueeseen. Kaupunginosa rajoittuu Hägerstensåseniin, Midsommarkranseniin, Liljeholmeniin, Östbergaan ja Solbergaan. Vuonna 2004 Västbergan väkiluku oli 3 611. Kaupunginosan pinta-ala on 2,03 km². Västbergan alueella sijaitsee paljon teollisuutta, jota alettiin harjoittaa alueella 1920-luvulla. Ensimmäisenä alueelle asettui ASEA.


title: Joulukuusivirus

text: Joulukuusivirus on sähköpostin kautta leviävä ohjelmistopätkä. Se ilmestyi yllättäen IBM:n näyttöruuduille vuonna 1987. Näytölle ilmestyi sähköpostin mukana skriptinpätkä, joka sisälsi kuvan joulukuusesta ja ohessa teksti: ""Käynnistä tämä ja nauti. Kirjoita vain joulu."" Kun käyttäjä kirjoitti sen, virus levisi toiseen tietokoneeseen.


title: Joulukuusivirus

text: Muutamassa tunnissa virus oli levinnyt IBM:n toimistoihin Saksaan, Japaniin ja Italiaan. Virus jumitti IBM:n työt muutamaksi tunniksi, mutta ei saanut aikaan sen suurempaa vahinkoa.


title: Östberga

text: Östberga on yksi Ruotsin pääkaupungin Tukholman kaupunginosista. Se sijaitsee Tukholman eteläosassa ja kuuluu Enskede-Årsta-Vantörin kaupunginosa-alueeseen. Kaupunginosan alueella sijaitsee paljon teollisuutta. Vuonna 2001 Östbergassa oli asukkaita 4 614, ja maa-alaltaan kaupunginosa on 1,94 neliökilometrin suuruinen.


title: Enskedefältet

text: Enskedefältet on yksi Ruotsin pääkaupungin Tukholman kaupunginosista. Se sijaitsee Tukholman eteläosassa, ja kuuluu Enskede-Årsta-Vantörin kaupunginosa-alueeseen. Kaupunginosa rajoittuu Östbergaan, Årstaan, Enskede Gårdiin, Gamla Enskedeen ja Sturebyhyn. Vuonna 2004 Enskedefältetissä asui 1353 ihmistä, ja maa-alaltaan se on 1,05 neliökilometrin suuruinen.


title: Enskede Gård

text: Enskede Gård on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella, ja kuuluu Enskede-Årsta-Vantörin kaupunginosa-alueeseen. Sitä rajaavat Johanneshovin, Gamla Enskeden, Enskedefältetin ja Årstan kaupunginosat.


title: Enskede Gård

text: Enskede Gård on ollut osa Tukholman kaupunkia vuodesta 1904 lähtien, ja sitä alettiin asuttaa 1910-luvulla. Vuonna 2004 kaupunginosassa asui 2 822 ihmistä, ja se on maa-alaltaan 0,86 neliökilometrin suuruinen.


title: Kirjorastas

text: Kirjorastas ("Zoothera aurea") on siperialainen rastaisiin kuuluva varpuslintu. Lajin kuvaili ja nimesi alun perin John Latham 1790. Laji tunnettiin aiemmin tieteellisellä nimellä "Zoothera dauma", joka on nykyisin jaettu kahteen tai kolmeen eri lajiin: "Zoothera aurea" (kirjorastas), "Zoothera dauma" (suomurastas) ja "Zoothera neilgherriensis" joista kahta jälkimmäistä ei Suomessa ole tavattu.


title: Kirjorastas

text: Linnun pituus on 27–31 cm ja paino 100–200 g. Kulorastaan kokoinen suuri rastas, jonka puku on lähes kauttaaltaan tummien suomukuvioiden kirjavoima. Kaukaa nähtynä lintu näyttää vaalean ruskealta. Lennossa voi havaita siipien alapinnalla mustavalkoisen kuvion. Levitetyssä pyrstössä on valkeat nurkat. Sukupuolet ja ikäluokat ovat suunnilleen saman värisiä. Laulu on yksinkertainen, sillä laji toistaa muutaman sekunnin välein 'tjyyy' ääntä. Muuten lintu on lähes äänetön.


title: Kirjorastas

text: Vanhoilla linnuilla on täydellinen sulkasato kesällä, nuorilla vaihtuvat etupäässä vain ruumiinhöyhenet.


title: Kirjorastas

text: Päälevinneisyysalue on Siperia, mutta pieni osa pesii myös Uralin länsipuolella. Pohjoiset populaatiot ovat muuttolintuja, jotka muuttavat Kaakkois-Aasiaan. Himalajan linnut muuttavat talveksi alarinteille ja laaksoihin. Suomessa laji on tavattu toistaiseksi neljästi: 30.9.1961 Oulunsalossa, 5.10.1988 Lemlandin Lågskärillä, 29.9.1999 Raahessa (kuolleena löydetty), ja 15.6.2009 alkaen Kalajoella.


title: Kirjorastas

text: Pesii Siperian taigan tuoreissa havu- ja sekametsissä. Muuttoaikoina piilottelee kasvillisuudessa.


title: Kirjorastas

text: Pesä on puussa ja munia on 3–4. Naaras huolehtii hautomisesta.


title: Kirjorastas

text: Syö maasta löytyviä selkärangattomia sekä marjoja ja hedelmiä.


title: Johanneshov

text: Johanneshov on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella, ja kuuluu Enskede-Årsta-Vantörin kaupunginosa-alueeseen. Sitä rajaavat Södra Hammarbyhamnenin, Hammarbyhöjdenin, Gamla Enskeden ja Årstan kaupunginosat. Vuonna 2004 Johanneshovissa asui 5 621 ihmistä, ja maa-alaltaan se on 1,30 neliökilometrin suuruinen.


title: Johanneshov

text: Johanneshovin kaupunginosa tunnetaan varsinkin kolmesta areenastaan: Siellä sijaitsee maailman suurimpiin pallomaisiin rakennuksiin kuuluva Globen ("Ericson Globe"), katettava monitoimiareena Tele2 Arena (Stockholmsarenan), sekä jääkiekkoareena Hovet.


title: Sainte-Geneviève-des-Bois

text: Sainte-Geneviève-des-Bois voi tarkoittaa seuraavia paikkoja:


title: Hammarbyhöjden

text: Hammarbyhöjden (lempinimeltään "den vita staden") on Tukholman kaupunginosa. Se sijaitsee Tukholman eteläosan alueella ja kuuluu Skarpnäckin kaupunginosa-alueeseen. Sitä rajaavat Södra Hammarbyhamnenin, Johanneshovin, Gamla Enskeden, Kärrtorpin ja Björkhagenin kaupunginosat.


title: Hammarbyhöjden

text: Vuonna 2004 Hammarbyhöjdenissä asui 7 978 ihmistä, ja sen pinta-ala on 1,18 neliökilometriä. Aiemmin Nackan kuntaan kuulunut kaupunginosa liitettiin Tukholman kaupunkiin 1. tammikuuta 1930.


title: Hammarbyhöjden

text: Hammarbyhöjdenin asemakaava laadittiin 1930–1931 Tukholman rakennuskonttorissa, ja sen tekemiseen osallistui muun muassa Ragnar Östberg. Alue rakennettiin vuosina 1936–1946, ja rakennuskantaa tiivistettiin eli sinne rakennettiin uusia taloja 1980-luvun lopulla. Hammarbyhöjden oli Tukholman ensimmäinen vuokrataloalue, jonka rakentamisesta vastasi kaupunki, kun aiemmin rakennuttajina olivat olleet yksityiset. Rakennukset ovat pääosin funkistyylisiä kolmikerroksisia pienkerrostaloja, joista monet suunniteltiin lapsiperheille.


title: Maksujenvälitysjärjestelmä

text: Maksujenvälitysjärjestelmä, riippuen termin käyttöyhteydestä, voi tarkoittaa:


title: Maksujenvälitysjärjestelmä

text: Maksukorttimaksujen välitystä, esimerkiksi


title: Maksujenvälitysjärjestelmä

text: Tilisiirtojärjestelmää, esimerkiksi


title: Maksujenvälitysjärjestelmä

text: Internetmaksujen välitystä (Payment gateway), esimerkiksi


title: Danny Williams

text: Danny Williams (s. 13. heinäkuuta 1973 Brixton, Lontoo) on englantilainen raskaansarjan ammattilaisnyrkkeilijä, Britannian raskaansarjan hallitseva ja Kansainyhteisön entinen mestari. Williams tunnetaan myös lempinimellä ”Brixton Bomber”, jonka hän on saanut asuinpaikkansa mukaan. Nyrkkeilyssä Williams tunnetaan parhaiten rajuista yhteenotoista Mike Tysonin ja Vitali Klitschkon kanssa.


title: Danny Williams

text: Williamsin paino hänen ollessaan ottelukunnossa on noin 120 kiloa ja hän on noin 198 senttimetriä pitkä.


title: Danny Williams

text: Williams voitti nyrkkeilyn Euroopan-mestaruuskilpailuissa vuonna 1993 pronssimitalin painoluokassa 91 kg/201 lbs, eli raskaassasarjassa. Vuonna 1994 Williams voitti superraskaassasarjassa pronssia Kansainyhteisön kisoissa (Commonwealth Games) 1994. Hänen amatööriuransa tilastot olivat 29–6. Tämän jälkeen Williams siirtyi kokopäiväiseksi ammattilaiseksi.


title: Danny Williams

text: Williamsin ensimmäinen ammattilaisottelu oli 21. lokakuuta 1995, jolloin hän tyrmäsi toisessa erässä brittiläisen Vance Indiensin. Vuonna 1995 Williams otteli ainoastaan kaksi kertaa, voittaen molemmat ottelunsa tyrmäyksellä. Seuraavana vuonna Williams otteli jo viisi kertaa, tyrmäten muun muassa Andy Lambertin, pysytellen vieläkin voittamattomana. Myös vuoden 1997 viisi ottelua sujuivat tappioitta.


title: Danny Williams

text: Vuonna 1999 Williams hävisi heikkona pidetylle Julius Francisille tuomariäänin 12. erän jälkeen Ison-Britannian raskaansarjan mestaruusottelussa. Tämän jälkeen Williams otteli muutaman nuhruisen ottelun voittaen ne kaikki. Eräs näistä otteluista oli hänen maanmiestään, Mark Potteria vastaan. Ottelussa Williams muljautti oikean olkapäänsä kamppailun alussa paikoiltaan, mutta tyrmäsi Potterin siitä huolimatta pelkällä vasemmallaan. Vuonna 2001 oli jälleen aika otella Julius Francisia vastaan Britannian mestarin tittelistä, ja tuloksena oli tyrmäysvoitto neljännessä erässä. Williams pysyi tämän jälkeen pitkään voittojen tiellä, kunnes seinä tuli vastaan vuonna 2003 Sinan Samil Saminin muodossa, joka niin ikään voitti hänet keskeytyksellä kuudennessa erässä. Saminin ja Williamsin välinen ottelu oli Euroopan nyrkkeilyliiton EBU:n mestaruusottelu.


title: Danny Williams

text: Williams otteli vuosina 2003–2004 vielä useammankin voitto-ottelun, kunnes vastaan asettui Mike Tyson. Ottelussa Williams oli tulla tyrmätyksi jo ensimmäisessä erässä, mutta hän onnistui sitomaan Tysonin, ja selviytymään eteenpäin. Ensimmäisen erän lopussa Tysonin polvikierukka repeytyi, mikä haittasi tämän liikkumista kehässä. Ensimmäiset kolme erää olivat Tysonin hallintaa, mutta tämän jälkeen hän väsyi, ja hieman ennen neljännen erän loppua Williams iski viisi väkevää koukkua, jotka kaatoivat Tysonin. Tyson vaikutti kohtalaisen hyväkuntoiselta, mutta hän ei ehtinyt ajoissa jaloilleen, joten Williams voitti ottelun tyrmäyksellä ajassa 2.51 kymmeneräisen ottelun neljättä erää. Tysonin jälkeen Williams harppasi Vitali Klitschkon kimppuun 11. joulukuuta 2004 WBC-liiton titteliottelussa. Ottelu oli Williamsille täydellinen painajainen. Hän kaatui kanveesiin ottelun aikana kaikkiaan neljästi; ensimmäisessä, kolmannessa, seitsemännessä ja kahdeksannessa erässä. Kahdeksannessa erässä kaatuminen oli Williamsille lopulta liikaa, ja tuomari keskeytti ottelun ajassa 1.26 kahdeksatta erää Klitschkon johtaessa kaikin tuomariäänin.


title: Danny Williams

text: Williamsin ura ei päättynyt siihen, vaan jatkui Zoltan Petranyita vastaan, josta hän saavutti helpon voiton kolmannessa erässä. Seuraavaksi hän kohtasi brittiläisen Audley Harrisonin kamppailussa Ison-Britannian mestaruudesta. Williams voitti Harrisonin 12. erässä. Williams iski Harrisonin 10. erässä kanveesiin, mutta tämä nousi ylös – hävitäkseen kaikin tuomariäänin ottelun jälkeen. Ura jatkui 12. erän pistevoitolla Matt Skeltonista, tässäkin oli kyse Ison-Britannian mestaruudesta, jota Williams vielä menestyksekkäästi puolusti. Seuraavaksi hän maksoi kalavelkoja turkkilaisille voittamalla Adnan Serinin kolmannessa erässä tuomarin keskeytyksellä. Kohta olikin aika ottaa uusintaottelu Matt Skeltonia vastaan, mutta tällä kertaa ottelu päättyi tappioon – niukkaan sellaiseen 12. erässä, eikä Williams ollut enää Britteinsaarten mestari.


title: Danny Williams

text: Seuraavaksi Williams haki vauhtia ottamalla yhteen Audley Harrisonin kanssa. Ensimmäisessä erässä Williamsin nenään tuli pieni haava, mutta tämä ei vaikuttanut ratkaisevasti ottelun kulkuun. Ottelu päättyi Williamsin tappioon tuomarin keskeytyksellä kolmannessa erässä. Williamsin uran toiseksi viimeinen ottelu oli Scott Gammeria vastaan, jonka hän voitti yhdeksännessä erässä tyrmäyksellä. Viimeisen kerran Williams on otellut 8. joulukuuta 2007 Sveitsin Baselissa, jolloin hän kohtasi ukrainalaisen Oleg Platovin. Ottelu päättyi tuloksettomana Williamsin silmäkulman auettua.


title: Danny Williams

text: Vuonna 2008 Williams voitti Marcus McGeen ylivoimaisella pistevoitolla, Konstantin Airichn teknisellä tyrmäyksellä seitsemännessä erässä ja John McDermottin. Marraskuussa Williams hävisi Albert Sosnowskille teknisellä tyrmäyksellä kahdeksannessa erässä.


title: Danny Williams

text: Vuonna 2009 Williams kohtasi John McDermottin toisen kerran urallaan. Wiliams voitti ottelun tuomariäänin täysien erien jälkeen.


title: Danny Williams

text: Viimeksi Williams otteli 2. lokakuuta 2009 häviten Carl Bakerille hajaäänituomiolla täysien erien jälkeen.


title: Kastellet

text: Kastellet on linnoitusmainen rakennus Ruotsin pääkaupungissa Tukholmassa sijaitsevalla Kastellholmenin saarella, joka kuuluu Norrmalmin kaupunginosaan. Se rakennettiin vuosina 1846–1848, ja sen suunnitteli ruotsalainen arkkitehti Fredrik Blom. Rakennukseen kuuluu pyöreä, punatiilinen ja 20 metrin korkuinen porrastorni. Tornin huipulla liehuu kolmikielekkeinen Ruotsin lippu, joka tarkoittaa että maassa on rauha.


title: Kastellet

text: Ensimmäinen linnoitus alueelle rakennettiin vuonna 1667. Sen suunnitteli arkkitehti Erik Dahlbergh. Alkuperäinen linnoitus kuitenkin tuhoutui räjähdyksessä 1. kesäkuuta 1845, jolloin päätettiin nykyisen linnoituksen rakentamisesta.


title: Luigi Beccali

text: Luigi Beccali (19. marraskuuta 1907 Milano, Italia – 29. elokuuta 1990 Daytona Beach, Florida, Yhdysvallat) oli italialainen keskimatkojen juoksija ja 1 500 metrin olympiavoittaja 1932 Los Angelesissa.


title: Luigi Beccali

text: Nuorena Luigi Beccali harrasti sekä pyöräilyä että yleisurheilua valiten lajikseen jälkimmäisen tavattuaan valmentaja Dino Nain. Beccali osallistui 20-vuotiaana Amsterdamin olympialaisiin 1 500 metrillä karsiutuen alkuerissä.


title: Luigi Beccali

text: Neljä vuotta myöhemmin Los Angelesissa Beccali voitti olympiakultaa Los Angelesissa hämmästyttävällä kirillä, viimeisiin 300 metriin kului aikaa vain 41 sekuntia. Hän oli tiettävästi ensimmäinen olympiavoittaja, joka teki fasistitervehdyksen palkintokorokkeella.


title: Luigi Beccali

text: Vuoden 1933 syksyllä Beccali oli uransa parhaassa kunnossa. Aluksi hän sivusi Torinossa Jules Ladoumèguen maailmanennätystä ajalla 3.49,2 ja kahdeksan päivää myöhemmin otti sen omiin nimiinsä juostuaan Milanossa 3.49,0. Hän juoksi myös nykyään kilpailuohjelmasta kokonaan poistuneen ja silloinkin harvoin juostun 1 000 jaardin epävirallisen maailmanennätyksen 2.10,0.


title: Luigi Beccali

text: Ensimmäisissä yleisurheilun EM-kisoissa 1934 Beccali voitti 1 500 metriä ajalla 3.54,6. Berliinin olympialaisissa mestaruuden puolustaja jäi kolmanneksi. Samoin kävi EM-kisoissa 1938.


title: Luigi Beccali

text: Beccali muutti Yhdysvaltoihin vuonna 1937 parempien työmahdollisuuksien takia.


title: Tukholman konserttitalo

text: Tukholman konserttitalo () on musiikkinäyttämö Tukholman Norrmalmin kaupunginosassa, Hötorget-aukiolla. Konserttitalo rakennettiin vuosina 1924–1926, ja sen suunnittelusta vastasi ruotsalainen arkkitehti Ivar Tengbom. Rakennus edustaa ruotsalaista 1920-luvun klassismia.


title: Tukholman konserttitalo

text: Konserttitalo toimii vuonna 1902 perustetun Tukholman kuninkaallisen filharmonisen orkesterin kotipaikkana, ja siellä myös järjestetään vuosittain useita palkinto-tilaisuuksia, kuten lääketieteen, fysiikan, kemian ja kirjallisuuden Nobel-palkinnon jakoseremonia, Polar-musiikkipalkintoseremonia sekä Astrid Lindgren -palkintotilaisuus.


title: Kuoppaelin

text: Kuoppaelin on lämpötilan aistimiseen erikoistunut elin, joka esiintyy eräillä käärmelajeilla, muun muassa kalkkarokäärmeellä ja pytonilla. Kuoppaelimen paikka on käärmeen sieraimen yläpuolella, toisin sanoen niitä on kaksi kappaletta.


title: Kuoppaelin

text: Elin sijaitsee ihokuopan pohjalla, missä on tiheästi infrapunasäteilylle herkkiä aistinsoluja eli lämpimänreseptoreja. Kuoppaelin aistii lähiympäristöstä säteilevää lämpöä, esimerkiksi saaliseläimen ruumiinlämpöä. Elin toimii karkeasti ottaen kuin lämpökamera, eli se tuottaa käärmeen aivoihin eräänlaisen lämpökartan eläimen lähiympäristöstä.


title: Kuoppaelin

text: Englanniksi kuoppaelin on pit organ.


title: Fernand Léger

text: Fernand Léger (4. helmikuuta 1881 Argentan, Orne – 17. elokuuta 1955 Gif-sur-Yvette, Essonne) oli ranskalainen taidemaalari, kuvanveistäjä ja elokuvantekijä. Hän aloitti maalaamisen 25-vuotiaana ja oli tyyliltään lähellä impressionismia. Vuonna 1907 hän näki Paul Cézannen töitä näyttelyssä ja muutti piirtämistyyliään geometrisemmaksi.


title: Fernand Léger

text: Léger muutti 1909 Montparnasselle ja tutustui avantgarden kärkinimiin, kuten Marc Chagalliin. Légerin tärkein työ tältä kaudelta on "Alastomia metsässä" (1909), joka oli hänen versionsa kubismista.


title: Fernand Léger

text: Légerin kokemukset ensimmäisessä maailmansodassa vaikuttivat suuresti hänen sodanjälkeiseen taiteeseensa. Vuonna 1916 hän oli vähällä kuolla saksalaisten sinappikaasuhyökkäyksessä. Toipilasaikanaan hän maalasi "Kortinpelaajat" (1917), joka kuvastaa sodan epäinhimillisyyttä. Tuosta työstä alkoi Légerin mekaaninen kausi, jolloin hän maalasi koneita ja putkia muistuttavia hahmoja.


title: Fernand Léger

text: Léger oli innoissaan kaikesta uudenaikaisesta ja harkitsi maalaamisesta luopumista voidakseen keskittyä elokuvien tekemiseen.


title: Fernand Léger

text: Vuonna 1920 Leger tutustui Le Corbusieriin, josta tuli hänelle elinikäinen ystävä. Corbusierin teorioiden vaikutus näkyy seinämaalauksissa, joita Léger teki 1920-luvulta alkaen.


title: Fernand Léger

text: Hän perusti vuonna 1924 taidekoulun (jossa muun muassa Tuulikki Pietilä on opiskellut). Toisen maailmansodan aikana Léger asui Yhdysvalloissa ja opetti Yalessa. Vuonna 1945 hän palasi Ranskaan ja liittyi kommunistiseen puolueeseen.


title: Fernand Léger

text: Leger oli aktiivinen viimeisiin vuosiinsa asti. Hän asui Sveitsissä ja laati suuria arkkitehtonisia taideteoksia eri puolille maailmaa. Hän perusti vuonna 1950 Biotiin keramiikastudion, josta tuli Leger-museo vuonna 1957.


title: Kontula-lehti

text: Kontula-lehti on Helsingissä Kontulan alueella ilmestyvä asukaslehti. Lehteä julkaistiin säännöllisesti vuodesta 1967 vuoteen 1976 asti, jonka jälkeen sitä on julkaistu lähinnä joinakin merkkipäivinä. Vuodesta 2005 vuoteen 2006 lehti sai Euroopan Unionin rahoittaman Urban II -projektin tukea, ja sitä julkaistiin näinä vuosina kolme kappaletta. Seuraava numero aiotaan julkaista vuoden 2007 Helsinki-päivänä OstariFestari-tapahtuman yhteydessä. Tämän hetkistä Kontula-lehteä toimittaa KontuKeskus, ja lehti on maksuton.


title: Kontula-lehti

text: Aktiiviaikoinaan 1960- ja 1970-luvuilla lehteä jakoivat vuorotellen Kontulan urheiluseurat Kontulan Kunto ja Kontulan Urheilijat. Lehti ajautui 1970-luvulla talousvaikeuksiin; Hilkka Tervosen toimituskaudella (1973–1975) lehti painotti liiaksi vasemmistolaista näkökantaa, ja sen jakelussa oli ongelmia. Ajoittaisten jakeluvaikeuksien vuoksi ilmoittajat kyllästyivät lehteen, sillä mainokset eivät ehtineet kuluttajille tarpeeksi ajoissa. Suurin ongelma oli kuitenkin koventunut kilpailu, sillä alueella toimi muun muassa "Mellunmäki-lehti" ja "Tildun Tieto ja Uutinen". "Kontula-lehti" yritti vastata kilpailuun laajentamalla jakelualuettaan Myllypuroon, Puotinharjuun, Vartiokylään, Rajakylään, Jakomäkeen ja Puotilaan. Entinen jakelualue käsitti Kontulan lisäksi Mellunmäen, Vesalan ja Länsimäen. Marraskuussa 1975 lehden levikki oli jo 27 000 kappaletta. Lehden tulos jäi kuitenkin tappiolliseksi, ja viimeinen säännöllinen numero julkaistiin kesäkuun alussa 1976.


title: Ronald Ryan

text: Ronald Joseph Ryan (1925 – 3. helmikuuta 1967) oli viimeinen murhaaja, jota vastaan Australiassa käytettiin kuolemanrangaistusta.


title: Ronald Ryan

text: Ryan syntyi Melbournessa avioliiton ulkopuolisena lapsena. Hänen vanhempansa olivat John ja Cecilia Ryan; Cecilia oli yhä naimisissa George Harry Thompsonin kanssa, vaikka pari käytännössä oli ollutkin erossa jo vuodesta 1915. John ja Cecilia avioituivat G. H. Thompsonin saatua surmansa auto-onnettomuudessa vuonna 1927.


title: Ronald Ryan

text: Ryan vietti lapsuutensa köyhyydessä. Hänet leimattiin "laiminlyödyksi lapseksi" ja siirrettiin poikakotiin. Lähdettyään hän siirtyi Uuteen Etelä-Walesiin, mutta palasi 23-vuotiaana Melbourneen.


title: Ronald Ryan

text: Nuorella aikuisiällään Ryan toimi useissa töissä, mutta harrasti myös pikkurikollisuutta: hän istui ensimmäistä kertaa Bendigo Prisonissa vuonna 1960. Vankilassa ollessaan Ryan käyttäytyi hyvin ja jopa opiskeli. Viranomaiset pitivät häntä mallivankina.


title: Ronald Ryan

text: Armahduksen jälkeen vuonna 1963 hän alkoi jälleen sortua rikoksiin, ja vuonna 1964 hän sai 14 vuoden vankeusrangaistuksen mm. aseellisesta ryöstöstä.


title: Ronald Ryan

text: 19. joulukuuta 1965 Ryan suoritti yhdessä toverinsa Peter John Walkerin kanssa vankilapaon ja otti kiväärinsä mukaan.


title: Ronald Ryan

text: Vankilapako kävi ilmi, ja aseistautuneet vartijat lähtivät karkurikaksikon perään. Ryan ampui George Hodsonin kuoliaaksi. Neljätoista todistajaa ilmoitti myöhemmin oikeudessa kuulleensa yhden laukauksen.


title: Ronald Ryan

text: Ryan tuomittiin kuolemaan ja Walker kahdentoista vuoden vankeuteen. Kaikki kuolemantuomiot oli jo yli vuosikymmenen ajan peruttu, ja tuomarin mukaan oli oletettavaa, että Ryaninkin tapauksessa kävisi näin.


title: Ronald Ryan

text: Ronald Ryania ei päätetty armahtaa, ja hänen hirttämisensä herätti laajoja protesteja Victoriassa ja muualla maassa. Ryanin teloituksen jälkeen kuolemanrangaistus onkin kielletty kaikkialla Australiassa.


title: Nelson Eddy

text: Nelson Ackerman Eddy (1901–1967) oli yhdysvaltalainen laulaja, äänialaltaan baritoni. Eddyllä oli klassisen musiikin koulutus, ja hän esiintyikin oopperoissa, mutta kuuluisaksi hän tuli lähinnä 1920- ja 1930-luvuilla tekemistään musikaalifilmeistä.


title: Nelson Eddy

text: Neljäkymmentä vuotta kestäneen uransa aikana Eddy sai kolme tähteä Hollywoodin Walk of Famelle - yhden elokuvista, yhden äänilevyistä ja yhden radioesiintymisistään.


title: Käänteisagonisti

text: Käänteisagonisti on kemiallinen yhdiste, joka rakenteensa perusteella eli ligandina sitoutuu kohdereseptoriinsa aiheuttaen siinä vastakkaisen vasteen kuin kohdereseptorin reseptoriagonistit eli "reseptorinaktivoijat". Käänteisagonistin vaikutuksesta reseptoriproteiinin biologinen aktiivisuus on heikompi kuin tilanteessa, jossa koko reseptoripopulaatio olisi miehittämättömänä eli siis ilman sitoutuneita ligandeja.


title: Khalid Maš’al

text: Khalid Maš’al (, s. 1956) on yksi palestiinalaisjärjestö Hamasin poliittisista johtajista, mutta hänen tarkka asemansa ei ole selvillä. Hän on asunut maanpaossa Syyrian pääkaupungissa Damaskoksessa ja Dohassa Qatarissa. Maaliskuussa 2007 hän ilmoitti vieraillessaan Iranissa, ettei Hamas aio tunnustaa Israelia. Vaalivoiton jälkeen vuonna 2006 hän vieraili myös Venäjällä, mitä Israel kritisoi voimakkaasti. Maš’al on ilmoittanut hyväksyvänsä pysyvän tulitauon vastineeksi Israelin vetäytymisestä vuotta 1967 edeltäville rajoille. 2010 Maš’al on myös ilmoittanut Hamasin hyväksyvän rauhansopimuksen Israelin kanssa, jos siitä on palestiinalaisten kesken konsensus.


title: Khalid Maš’al

text: Maš'al syntyi Silwadin kylässä lähellä Ramallahia. Hänen isänsä matkusti Kuwaitiin 1960-luvulla ja perhe seurasi 1967 Israelin miehitettyä Länsirannan. Maš'al opiskeli fysiikkaa Kuwaitin yliopistossa ja perusti islamistisen opiskelijajärjestön. Hän valmistui 1978 ja opetti vuosia fysiikkaa Kuwaitissa.


title: Khalid Maš’al

text: Irakin miehittäessä Kuwaitin 1990 Khalid Maš’al muutti perheineen Jordaniaan. Hän työskenteli Hamasin toimistossa Ammanissa, jossa vastasi varainkeruusta ja laajensi aktiivisesti järjestön suhteita Iraniin ja Syyriaan.


title: Khalid Maš’al

text: Syyskuussa 1997 Mossadin agentit yrittivät Israelin pääministeri Benjamin Netanjahun käskystä myrkyttää Maš’alin. Israelin agentit ylittivät Jordanian rajan käyttäen Kanadan passeja ja myrkyttivät Maš’alin injektiolla korvaan yöllä hänen nukkuessaan. Jordanian viranomaiset saivat kiinni kaksi kymmenestä agentista. Seuranneessa diplomaattisessa selkkauksessa Jordanian kuningas Hussein vaati Netanjahua luovuttamaan vasta-aineen, mistä hän kieltäytyi. Viimein Yhdysvaltain presidentti Bill Clinton puuttui asiaan ja kehotti Netanjahua antamaan vastamyrkyn. Vangitut Israelin agentit palautettiin myöhemmin Israeliin vastineeksi šeikki Ahmad Yasinin ja 19 muun vangin vapautuksesta israelilaisesta vankilasta.


title: Khalid Maš’al

text: 1990-luvun lopulla kuningas Abdullah sulki Hamasin toimiston ja Khalid Maš'al sekä kolme muuta Hamasin johtajistoon kuulunutta karkotettiin elokuussa 1999. Hän matkusti aluksi Qatariin ja vuonna 2001 Syyriaan, jossa Hamasin poliittinen osasto sijaitsi.


title: Khalid Maš’al

text: Alkuvuodesta 2012 Maš’al ilmoitti jättävänsä paikkansa Hamasin johdossa.


title: Khalid Maš’al

text: Helmikuussa 2012 Syyrian sisällissodan edetessä Maš’al poistui Syyriasta ja asettui Qatariin. Hamasin pääministeri Ismail Haniya julisti tukensa islamistikapinallisille Syyrian presidentti Bashar al-Assadia vastaan.


title: Arnfinn Nesset

text: Arnfinn Nesset (s. 25. lokakuuta 1936) on norjalainen sarjamurhaaja. Hän sai vuonna 1983 vankeustuomion 22 potilaan myrkyttämisestä Orkdalissa, Norjassa, jossa hän toimi hoitajana.


title: Arnfinn Nesset

text: Orkdalilainen hoitola, jossa Nesset työskenteli, oli avattu vasta vuonna 1977. Epäilyksiä herättivät Nessetin hankkimat huomattavan suuret määrät Curacit-lääkettä. Aluksi Nesset väitti hankkineensa aineen koiraa varten, mutta myöhemmin hän ilmoitti surmanneensa 27 ihmistä toukokuun (vaikuttava aine suksametoni) 1977 ja marraskuun 1980 välisenä ajanjaksona.


title: Arnfinn Nesset

text:
Kaikkia tapauksia ei pystytty varmentamaan, vaikka viranomaiset löysivät 62 mahdollista uhria. Ruumiinavauksista ei ollut mainittavaa hyötyä, sillä Curacitin käytön merkit olivat kuluneena aikana saattaneet jo kadota elimistöistä.
Nessetia syytettiin 25 murhasta, ja 11. maaliskuuta 1983 hänet tuomittiin 21 vuoden vankeusrangaistukseen 22 murhasta ja muista rikkomuksista.


title: Arnfinn Nesset

text: Nesset vapautui vuonna 2004.


title: Piikkipiru

text: Piikkipiru ("Moloch horridus") on agamien heimoon kuuluva liskolaji, joka on nimetty sen piikikkään ulkoasunsa mukaan. Sitä kutsutaan myös joskus moolokiksi, joka on lainaus Raamatussa esiintyneeltä paholaisjumalalta.


title: Piikkipiru

text: Piikkipirua tavataan Australian länsi- ja keskiosien kuumilla aavikoilla. Se on tarkka ympäristöstään eikä uskaltaudu aavikkoalueen ulkopuolelle.


title: Piikkipiru

text: Piikkipiru on 20 cm pitkä. Aavikolla sen ravintoon kuuluvat pääasiassa muurahaiset, joista se suosii erityisesti ei-pistäviä lajeja. Se on tottunut saalistamaan muurahaispesän suuaukolla, josta se nappaa kielellään kaikki ulos ja sisään yrittävät muurahaiset. Piikkipiru on vaaraton, mutta sitä ei kannata koskea. Jotkut petolinnut liskoa kuitenkin saalistavat. Naaraat ovat jopa kaksi kertaa kookkaampia kuin koiraat


title: Huipunkäyttöaika

text:
Huipunkäyttöaika on energiatekniikassa usein käytetty vertailuluku. Huipunkäyttöaika ilmoitetaan tunneissa ja sillä tarkoitetaan sitä tuntimäärää, jona aikana vuoden tuotanto olisi tuotettu voimalan nimellisteholla.
formula_1


title: Huipunkäyttöaika

text: Mitä pienempi on huipunkäyttöaika sitä suuremman ajan voimala on tuottamatta tehoa tai tuottaa sitä nimellistehoonsa nähden vähän. Maksimiarvo on vuodessa oleva tuntien määrä, jolloin voimalaitos olisi käynyt nimellistehollaan koko vuoden.